
LIRIKA 
HRVATSKIH SVEUČILIŠTARACA 


— Prava je poezija težnja 
ljudskoga srca za ljepšim svi- 
jetom, uzlet duše iz svagdašnjo- 
sti k višemu, sretnomu životu. — 


Sully Prudbomme. 


Naši dani su čudni dani. I naše vrijeme je čudno vri- 
jeme. Nas, djecu današnjice, zapljuskuje obilje paradoksa 
i savršeno neočekivanih obrata u tolikoj mjeri, da na mo-. 
mente dobivamo dojam, kako se cijeli svijet okreće naopako 
i naglavce. Čini nam se, da ljudi današnjice ocjenjuju pro- 
dukte ljudskoga duba, u koliko ib uopće ocjenjuju, po 
sasvim novoj, nerealnoj, nepravednoj i nedokumentiranoj 
ljestvici vrednota. Na toj ljestvici sakriveni su proizvodi 
duba — najviše vrednote — negdje na dnu, dok one druge, 
sasvim problematične, a svakako nestalne i prolazne vrednote 
materije blistaju svojim kričavim i nesolidnim šarenilom 
novoga vremena na vrhuncima te ljestvice. 


Naše vrijeme u svojem vrtlogu događaja, bujici nasilja 
i metežu nesređenih dubova, navješćuje sudar i katastrofu, 
lomljavu i sumrak jedne epohe, koja mora proći, nestati i 
iščeznuti, jer nije poznavala dovoljno ljubavi i ljudi, jer 
njeni suvremenici nisu bili u dovoljnoj mjeri ljudi duba i 


srca, nego više, mnogo više dvonošci, koji su vjerovali ma- 
teriji i koji su se klanjali zlatnom teletu. 

Naši dani su barbarski dani u novom, moderniziranom 
izdanju. I naše stoljeće je barbarsko stoljeće, koje ne će moći 
opravdati pred Vječnim Sucem svoja bespuća i bezbrojne 
bolne krikove patničkih duša braće ljudi. Pa ipak, ni to 
barbarsko stoljeće nije još ubilo u nama vjeru u čovjeka, 
vjeru u duh i uskrsnuće starih pravica, i mi još prkosimo 
vlastitoj današnjici, prkosimo istrajno i stojimo nepomično 
na braniku duba kao suro i vječno stijenje starca Velebita. 

Mi smo danas u mnogočem mladost bez prave mladosti 
i pokojni Trumbić je dobro rekao jednome od pjesnika ove 
zbirke: »Hrvatski sveučilištarci — to su patnici svjetskoga 
glasa, I po njima će Zagreb doći do slave.« To će potvrditi 
i ova knjiga pjesama pretežnim svojim dijelom. 

Svijesni smo činjenice, da hrvatski narod, kojemu pri- 
padamo i služimo u svim našim životnim manifestacijama, 
traži od svoje mladosti u našim danima i drugih stvari 
nego sto je sabrana i probrana knjiga pjesama. Mi vrlo 
dobro znamo, da je očuvanje hrvatske narodne individual- 
nosti (Perković) i postignuće pune samostalnosti neupore- 
divo preča stvar od svake vrste čisto umjetničkih pregnuća 
i proizvoda, koji su, uostalom, u mnogome i zavisni u svo- 
jem razvoju od sasvim neumjetničkih nacionalno-političkih 
prilika i problema onoga naroda iz kojega su potekli. 

Baš zato brvatska sveučilišna mladost žrtvuje glavni 
i najveći dio svojih snaga na oltar naše velike i zavjetne 
misli, kako ju je afirmirao Otac domovine. To dokazuju 
sva naša nastojanja na terenu, u životu i u našim edicijama, 
na čelu kojih stoji nesumnjivo » Almanah hrvatskih sveučili- 


staraca«, koji je štampan prošle godine u izdanju Sveuči- , 


lišnog pododbora Matice Hrvatske, 


Ali mi smo spremni pokazati svoj rad i na drugim 
poljima ljudske djelatnosti, koja nas nipošto ne priječi i ne 
smeta u radu za ostvarenje vrhovnih ciljeva hrvatskoga na- 
roda, nego je samo jedna karika, lijepa i značajna, u lancu 
našeg cjelokupnog rada i stvaranja, koje pokušava oprav- 
dati naše postojanje. 

»Lirika hrvatskih sveučilištaraca« je gotov program i 
okvir ove knjige, kojoj je najbolji tumač sam naslov, pored 
imena izdavača, koje već također znači gotov, izgrađen 
program, ravne putove do cilja i vjeru u misao, da je »prava 
poezija težnja ljudskoga srca za ljepšim svijetom, uzlet duše 


iz svagdašnjosti k višemu, sretnomu životu.« 


Tri su riječi, tri mjerila, tri uvjeta, koja su omogući- 
vala ulazak u zbirku, ili pak zatvarala vrata pred mnoštvom 
pjesama i autora, koji nisu mogli ispuniti postapljene uvjete 
i izdržati kriterij, po kojem je uređivana »Lirika hrvatskih 
sveučilištaraca«. 

U zbirci »Lirika hrvatskih sveučilištaraca« probrane su 
najbolje pjesme, koje su napisali suvremeni brvatski sve- 
učilištarci, i to oni hrvatski sveučilištarci, koji po svojim 
nacionalno-ideološko-političkim koncepcijama mogu apso- 
lutno prihvatiti onaj i onakav pravac, koji je odredio na- 
rod kao cjelina svojim životom, svojom prošlošću i svojom 
sadašnjošću, 

Nije potrebno spominjati, koje je mjerilo dominiralo 
pri izboru pjesama za ovu zbirku, kad je i onako bilo dosta, 
da pjesma ne podnese bilo koje mjerilo, pa da ispadne iz 
zbirke isto tako, kao Sto su ispale i one pjesme, koje nisu 
odgovarale baš ni jednom uvjetu. A bilo je i takvih između 
cijele tisuće pjesama, koliko smo ih primili. 

Bilo je lirskib pjesama, koje nisu bile hrvatske i koje 
ništa ne gube na svojoj umjetničkoj vrijednosti zato, što 


nisu ušle u ovu zbirku, ali u zbirku kao takvu nisu mogle 
ući. Bilo je opet hrvatskih autora, koji su poslali. svoje 
radove, ali to nisu bile pjesme, a Pogotovo ne lirske pjesme. 
Njihovi autori ništa ne gube kao narodni radnici zato, što 
nisu ušli u zbirku, ali njihove pjesme nisu mogle nikako 
ući, jer bi onda zbirka izgubila na vrijednosti. 

Svaka zbirka ima svoje posebno mjerilo, po kojem se 
vrši izbor pjesnika i pjesama, pa i ova zbirka nije mimoišla 
to pravilo, koje smo maločas razmotrili u najglavnijim po- 
tezima. Osim tih glavnih mjerila i općih, postavljena je 
izvjesna granica, daleko blaža nego što su takve granice u 
antologijama izgrađenih i gotovih bjesnika, ispod koje se 
nije mogla spustiti ni jedna pjesma bez obzira na to, da 
li će njen autor ući s pet ili šest Pjesama, ili će sasvim 
izostati. , 

Potrebno je naglasiti, da nismo ocjenjivali vrijednost 
pojedinih pjesnika po broju, premda veći broj omogućuje 
lakšu i cjelovitiju sliku pjesnikove ličnosti, a raspored autora 
je i onako određen abecednim slijedom, Što nije potrebno 
na ovom mjestu posebno tumačiti i opravdavati. Može netko 
s dvije pjesme, kojima nema što prigovoriti, biti daleko bolji 
od onih, koji su zastupani s deset pjesama, ali im se može 
mjestimično i prigovoriti po neka sitnica. 

Nikako ne mislimo, da će svi pjesnici, koji su ušli u 
ovu zbirku, razviti svoj talenat i postati veliki bjesnici, pa 
i pjesnici, koji će ući u hrvatsku književnost. Isto tako ne 
može značiti za kasnije eventualno stvaranje u zrelim go- 
dinama, da isključujemo mogućnost uspona svima onima, 
koji su.sada ispali iz zbirke. 

Mnogo toga se još može promijeniti. Oni, koji danas 
najviše obećavaju, mogu zastati na pola puta, izgubiti se 
i sasvim podbaciti, Isto tako nije isključena mogućnost, da 

kakav snažan talenat izbije na. površinu tek mnogo kasnije 
sasvim pročišćen i izgrađen. Ova knjiga je izbor današnjeg 
sveučilišnog pjesništva onakvog, kakvo je dano sada, u go- 
dinama pune mladosti, lutanja, traženja i razvoja, i kroz 
tu prizmu treba i gledati na nju, ako se želi biti i ostati 
pravedan i stvaran. 
Osim toga svakom hrvatskom sveučilištarcu bila je 
dana mogućnost, da sam probere izvjesnu količinu svojih 
pjesama (trideset, a neki su poslali i do sto pjesama!) sva- 
kako najboljih, da se ne bi što vrijedno i nehotice ispustilo. 
Tako smo imali zbilja samo najbolje stvari, najbolje po 
mišljenju samih pjesnika, a od tisuću pjesama (trideset i 
devet pjesnika, ako je dopušteno nazvati pjesnikom svakoga 
čovjeka, koji piše i stihove, koji nisu stihovi!) mi smo pro- 
brali nešto preko sto ponajboljih pjesama suvremene brvat- 
ske sveučilišne mladosti. 
= Preko dvadeset mladih ljudi iz jedne generacije, (naj- 
stariji je rođen r91I., a najmladji 1920.!) u glavnom ratna 
godišta, koliko ih je zastupano u ovoj zbirci, može dati 
prilično zaokruženu sliku pjesničkog stvaranja i pjesničkih 
pokušaja na Hrvatskom sveučilištu. Nisu zastupani u ovoj 
zbirci neki mladi pjesnici, koji po svemu dolaze u redove 
naše generacije, jer su se već oprostili sa sveučilištem. Oni bi 
svojim prilozima podigli vrijednost zbirke (Korner, Kokić, 
Kuhar, Jakšić i Majtin), ali oni više nisu sveučilištarci u 
pravom smislu riječi, a i neka se granica ipak mora postaviti, 
koja opet ne smije biti uvjetovana isključivo godinama ži- 


Vota, jer bi onda u okvir ove zbirke mogli doći neki gotovi 


i priznati pjesnici (Kozarčanin, Nizeteo). 

Možda će se činiti pomalo čudno i teško razumljivo što 
»Lirika hrvatskih sveučilištaraca«, koja predstavlja swvre- 
menu hrvatsku nacionalnu i nacionalističku mladost, gotovo 

i nema pjesama s dubljim nacionalnim motivima. To nas 
ne treba smetati i uzrujavati preko mjere, jer i ta pojava 
ima svojih dubljih razloga, od kojih su meki, sporedniji u 
samim pjesnicima, a drugi, važniji u našoj nesvakidašnjoj 
današnjici izvan dohvata naših mogućnosti. Ima pjesama 
s dubokim nacionalnim motivima, i te kako dubokim, ali 
se takve pjesme kod nas bez naše krivnje ne mogu objav- 
ljivati. 

Nedostatak iskrene, prave i suvremene brvatske poezije 
s dubljim nacionalnim motivima osjeća se kod nas već go- 
dinama i svaka uspjela pjesma te vrste. znači čitav mali 
događaj. Ova zbirka ima malo takvih pjesama. Druge, ra- 
nije zbirke imaju ih još manje, a to ipak znači kakav takav 
napredak i na tom polju. Čini se, da baš najmlađi, oni koji 
su zastupani u ovoj knjizi, nisu još riješili u sebi pitanje 
nacionalne poezije. Neki se još uvijek boje, da nacionalna 
pjesma ne može biti umjetnički na dostojnoj visini samo 
zato, što misle, da nacionalna pjesma mora i danas biti 
isključivo harambašićevska i preradovićevska. I kad oni 
sbvate, da to nije i ne mora biti tako, da se nacionalna 
pjesma može pisati na sasvim drugi i suvremeni način, pa 
da ipak bude i pjesma, i originalna i vrijedna, onda će si- 
gurno proći i ta kriza dublje nacionalne poezije. 

Uostalom, možda su više nacionalne nego socijalne 
poneke pjesme iz ove zbirke, kod kojih je baš ta nacionalna 
nota dana vrlo diskretno i nenametljivo, a ipak snažno i 
uvjerljivo. A to nije slučaj samo u ovoj zbirci. 

Možda će nekoga smetati nedostatak gotovo svake ve- 
drine i mladenačke, pustopašne obijesti, nedostatak gotovo 
svakog optimizma, a mjestimično i vjere u sebe? I može biti 
čudno, da mladost jednoga naroda u najljepšim godinama, 
u proljeće života nema gotovo ništa drugo da kaže osim, 


da se potuži, da zaplače, da se rezignirano prepusti nemoćnoj 
pasivnosti, ili da prokune! 

Sve to može biti čudno, neobično i teško, ali ne smije 
biti sasvim nerazumljivo. Ima, doduše, u svima nama suviše 
boli i suza, a premalo vedrine i optimizma, ali ni to nije 
posve bez razloga. Većina ovih ljudi, koji su dali na ove 
stranice komadiće vlastite duše i vlastitog srca, ima sasvim 
realnu podlogu za tužbe i za suze, a možda i za rezignaciju. 
Većina ovih ljudi je osjetila svu težinu značajnih Trum- 
bićevihb riječi, koje donosimo ponovo: »Hrvatski sveučili- 
Xtarci — to su patnici svjetskoga glasa. I po njima će 
Zagreb doći do slave.« 

Istina, ni starije generacije nije mimoišla ta patnička 
škola, koja je možda katkada bila i teža. Ali onda nije bilo 
toliko nemira i lutanja u svijetu, onda nije bilo toliko 
upitnika u zraku, A danas? Naša mladost živi u vihoru 
raznolikih strujanja i opasnosti, i samo hrvatska sveučilišna 
mladost može izdržati sve to, a da ne poklekne, nego da 
samo proplače nešto suza. Mi smo mladost, u koju sipaju 
nemire sa svih strana. Nama su dali prava na mnoge lijepe 
i vrijedne stvari. Prava su nam dali, ali nam nisu dali 
mogućnosti, da readliziramo naša prava. S pravom propa- 
daju države i carstva, jer imaju pravo, ali nemaju moguć- 
nosti, da zaštite i ostvare to svoje pravo. A mi ipak ne pa- 
damo, nego prkosimo vremenu i sili. 

Ima nešto i u suzama naših pjesnika, koje nisu namje- 
štene i knjiške, nešto što govori o otpornosti, buni. Ima na 
kraju vedrine i vjere u budućnost, sakrivene i diskretne, ali 
stvarne i nepatvorene. A to je važno, jer to dokazuje, da 
mi ipak još nismo izgubili vjeru — u sebe. 

»Lirika brvatskih sveučilištaraca« je prvi pokušaj ove: 
Vrste u Hrvatskoj. Ona je odjek našeg zbivanja, teškog, ne- 


13 


. . qu . . v» . . 
mirnog i krvavog. Ona je vjerna slika naših dana i ona nosi 
% igkpeš se. 
na svojim stranama dio života hrvatske sveučilišne mladosti, 
koja vjeruje u Oca domovine. Ona najbolje pokazuje, da 
u nas nema više štafetnih trkača tuđih, stranih i neprija- 
teljskih ideoloških poduzeća, nego da smo mi svoji, radnici 
na svojoj narodnoj njivi, radnici, koji su se povukli u sebe, 
da obrade sebe, svoje vlastite ličnosti, a tek onda druge, 
jer samo oni mogu davati, koji imaju — srca i duha. 


Naši najmlađi pjesnici govore. Na nama je, da ih ra- 


zumijemo, osjetimo, primimo i zavolimo, ako oni to zaslu- 
Žuju. Na to pitanje će najbolje odgovoriti ove pjesme... 


ZAGREB, o Uskrsu 1939. 
MARKO ČOVIĆ 

MIRKO VUTUC: 


UMORNI KORACI 


Vratit ću se Gospodu sa skromnom željom u duši, 
da budem Njegova jeka. 

On me davno čeka, 

kada ću mu izdaleka 

doći. 


Vratit ću se Gospodu, 
jer je dobar svima, 
makar nije nikom rekao, 
da ga voli. 


Ne ću se lupati u prsa i hvaliti priznanjem grijeha, 
nego ću nečujno u kutu za vratima stati, 

a On je dobar, 

pa će me i takova zvati. 


Pitat će me: Tko si, čiji si brat 

i što želiš ti? 

Tiho ću pristupiti bliže i reći: 
Gospode, tražim smirenje mladosti, 


sreću i slobodu Nacije. 


Gospode, ja sam Hrvat! 

MILJENKO ANDRIJ AŠEVIĆ: 


MOJ KUM MI PIŠE 


Jučer sam dobio pismo iz sela od moga kuma 
Napisano na listu staroga kalendara. 

(Naše su kuće, znate, pokraj istoga druma 
Dijeli nas samo niska, pletena ograda stara.) 


»Faljen ti Isus, kume! Nakanijo se i ja, 

Da ti u pismu pišem što kod nas novoga ima. 
Ovo ti pišemo skupa ja i komšija Mija, 

Što tude kraj mene sidi. Kod nas je velika zima. 


Al, fala svetom Anti, grates smo dovezli davno, 
Dali nam samu pritku, slabo smo zimus prošli. 
Tužili smo se gospodi, al njima sve je ravno, 
Pokazali nam vrata, pa ošli ko i došli. 


Stojan je dobio dobro, al on je, znadeš, za nje, 
A]? zato cilo selo više ne divani s njime; 
Strašno je dizo surlu, al sad je posto manji, 
A mi ćemo i tako progurat do kraja zime. 


Ada je Carev umro, onaj bez jednoga prsta. 
Sa mnom je klade razbijo nekol'ko dana prije. 
Onda su ga najednoč počela bolit krsta, 
Prilego čojek malo i eto, bio pa nije. 


Mija je ženijo Fr4nju sa Macom iz sokaka, 
Tvoji su kumovali, mogu, lako je mjima. 
Frnja je izabro dobro, radišna je i jaka 

Šta ćeš, mala družina, a zemlje podosta ima. 


Piši nam šta je od onog, “oće li skoro biti? 
Pa makar i najgorje, ti samo piši — neka. 
Znadeš kak'i smo ljudi, ne trebaš od nas kriti, 
Pa štogod bilo, da bilo, kod nas se jedva čeka. 


Tvoji su isto zdravi i pisat će ti skoro 
Smok su zaklali krasni, može im biti dika 
Slanina od pet prsta, pa im se suši sporo. 
Mija te pozdravlja lipo, a i ja 


Tvoj kum Mika. 

BOL U SVITANJE 


Prvi pjevaju pijetli. 
U mojoj sobi još svijetli 
Žuta, drhtava luč. 
Ja nisam jošte ni tren'o, 
U moje srce sneno 


Tiho se zalila žuč. 


Na zidu visi raspelo 
Drveno, malo i bijelo. 

U srcu drhtavi mol. 

S Kristova lica gleda 

U mene, mrtvački blijeda, 
Vječna tuga i bol. 


Svijeća pucketa i plače 
Sve dublje i sve jače 
Dršće žućkasti plam, 

A od raspela sve bliže 
Tihi se šapat diže: 
»Čovječe, ne patiš sam!« 

JORJO CERINICĆ: 


. KUM IVON 


Prbreknulo je iz kampanela — 
kum Ivon je priminu... 

Sve ča je jemo: 

kus zemje, motiku i maškin 
ostavi je ženi i sinu. 


Cili njegov vik bila mu je 

motika i maškin u ruci. 

Od svelca bi zaigro koju briškulu, 

o krnevolu zatanco koju vilotu; 

a od prvega dona do nedije 

po tvrdoj zemji kopoj i maškinon tuci i tuci... 
Sunce ga je peklo, dož ga je moči. 

Sa pol kila kruha i glavicon luka 

puno je puti paso don, 

a u večer bi doni ženi trudnu žurnotu, 

da kupi mesa za nediju 

i ploti dug šijor Jakotu. 

Jedon don ga je zabolilo, 

a on je kopo, jer vajo dobit, 

po kad mu je likor reka za njegovu bolest 
niku tomašnu rič, 

koju je nauči iz libra, 

on je somo zno kako ga teško puntoje kad kašje 
i puno boli glova, 

jer ga drži fibra, 

Izi je sve pirule, popi svu likariju. 

Likor je reka da vajo puno kriposti, 

a kupit ni bilo s kin... 


A po selu govoridu, 

da mu je teško bilo umrit, 
da bi uzdahnu i reka: 
»Bože moj, zoč umrit, 
kad bi moga još kopat 


i maškinat«, 


ŽI 

UGOTICA 


Sinko! 
Bog nan šaje uvik po koje iskušenje. 
Na našu nevoju baš sad u jematvu 
krepala je naša desno ruka, 

ugotica na prošćenje. 

Zaludu je doša barba Luka 

i vidi, da njoj ni u grlu črv, 

zaludu njoj je pusti krv... 

Ona se otegla, 

a znoš, 

bila bi brzo izlegla. 

U Dolac smo je zakopali. 

Teško nan je došlo, 


još se nismo umirili, 


(i danas smo od žalosti cili don plakoli). 


Zabili smo se u kuću, 

ni na ponistru nismo provirili. 
Eto, sada znoš i tu nevoju: 
krepala nan je jedino beštijica, 
naša desno ruka u kući, 

na prošćenje ugotica. 

I1JO ĆU POĆA... 


Stojin na vrh škrape i gledon: 
Zibju se borke u vali; 

s jugon je doša i galeb — 
pogledo je dubine, 

pok je odleti. 

I jo ću isto od ovud poć, 
jer je ona daleko, 

nje ni, 

ona ne će doć... 

Pozdrav mi je puno, galebe, 
i reci njoj sve ča si razgovoro 
s menon. 

A kad pojdeš ća od nje, 
nemoj se ovamo vrotit već! 
Svrni u druge vale. 

Boje je da ne znon 

ča će ti ona reć. 

DOLAZAK JESENI 


Sivo jesensko jutro mirisom punim kiše 
rasteglo svoje olovno lice, 

a suha zemlja vlaži usnice vodom — 
pije — 

siše, siše i siše... 

Razgalila široka njedra. 

Za strastvenim zagrljajem jeseni 
hlepi i uzdiše. 

Ona voli jesen maglovitu, 
sivu, 

blatnu, 

punu žabaca, 

bara 

i punu kiše. 

Voli i šapuće svom ljubavniku: 
»dosta mi je bilo sunca! 
Pohlepnik, pojeo mi grudi 

i osušio ruke. ' 

Ja hoću tebe vječito sivog, 

ja hoću kiše — kiše: 

hoću potop«. 

A jesen, pristojan ljubavnik, 
silazi polako 

i vlažnom rukom 

miluje joj grudi. 

NA ŠKRAPU POD ALOJIMA 


= Izadi večeras iz besciljnog lutanja gradskog 


i dočekaj sa mnom, 

na škrapi uz obale morske, 

jesenske noći slap mraka. 

Molit ćemo skupa molitvu Bogu 

za sreću, smirenje oblaka. 

Dođi, da osjetiš bilo u škrapi 
mojega srca, 

molitvu za sreću mojega otoka, 
tužnu sudbinu napuštene lađe sa žala 
i čežnju broda spuštenih jedara. 
Dođi, 

ne kasni, 

zove me zuj zrikavaca sitnih, 

Nad uvalom već klepeću krila noćne ptice. 
Dođi, 

na škrapu pod alojima... 

ZVONIMIR CRNKOVIĆ: 


MLJEKARICE 


Svakoga jutra prije no zazvoni Zdravo Marija 
Dižu se neispavane i umorne. 

Začuje se mukanje krava, blejanje ovaca 

I lupa dižva i lonaca. 

A misli sumorne : 

Odrvijaju se ko tanki oblačak magle 

Što plovi šumom daleko: 

Hoće li sretno prodati mlijeko 

I koliko će zaslužit novaca? 


3 


Naskoro svaka na leđa uprti torbu, 

U ruke po dva kablića 

I krenu u grad u nadi. 

...Daljinom zabruji pjesma, 

Pratilica vjerna kroz patnju i borbu. 

Usput ih, gdjegdje, dremljiva ptica pozdravlja, 
Rosom posute glave podižu cvjetovi. 

Istok crven ko krv zoru najavlja, 

Sitni se bude svjetovi. 


I dok sunčani zlatni prameni zemlju polijevaju 
I vreva novoga dana zauzme obični tok, 
Dolaze, s licem što pokazuje radost il? bol, 

Iz grada — 

Mljekarice. 

BRANKO FUČIĆ: 
BIJELO BOGATSTVO 
I. 


Oblaci su ispunili prozor sav. 

I moja je soba zasjala najednom, svijetla i radosna: 

u nju navire čista bjelina njihova, 

s livada odjek seljačkih pjesama 

i miris pokošene trave. 

U maloj vazi, kristalnoj, slike se neba plave, 

pa joj više ne treba ni cvijeća poljskog, ni ukrasa drugog. 
Na staklu su uzdrhtalom procvala oblaka dva 

i tako mi se milo smiju njihove djetinje glave... 


2. 


Pitam se, blažen, što ću sam s bijelim bogatstvom tim 
na kome mi može zavidjeti svaki car, 

i maharadža indijski s blagom svojim rizničkim? 
Najveća je sreća ona, koju se ne uživa sam. 

I zato bih htio, 

zato bih tako volio dijeliti bogatstvo to bilo s kim, 
ma bilo s carem kakvim, bilo s prosjakom najsiromašnijim, 
S prosjakom, mojim bratom najbližim. 

Ne mogu poći na raspuća 

i nekome ga darovati, 

jer bogatstvo se ovo ne daje. 

Ne mogu poći ni na trgove, 

jer bogatstvo se moje ne prodaje. 

Pitam se (sav smeten od tolike sreće): 

što ću s njim? 

3. 


Ah, najbolje da zaklopim oči 

i čekam, da oblak rub u srebrnu rijeku umoči 
i pomiluje mi zjene 

usrećene. 

Pa šuteći zaplovi u modre visine 

i širinom se svoda 

raspline... 


ZAPIS 


Ne ću Ti nikad 

izustiti molitvu posvećene riječi. 

I pred prijestolje Tvoje neka ne dopre nikada 
miris moga tamjana. 

Proklet ću srce, bude li se glasilo 

glasom ljudskim kojim Te se mrzi; 

i ako Ti sapetim duhom dođem kada 

u tvrdom, tuđem slovu požutjela molitvenika. 


Daj mi, 

o Bože, moga srca, 

da budem plamen kandila 
pred Tvojim oltarom. 

Pred oltarom kandilo tinja, 
kandilo svijetli i gori, 

a da nikad ne izgori. 

ALLEGRETTO 
I. 


Kroz suton ljetnji lahor 
s dalekih modrih gora 
smrekama vršike ljulja 
i lepezom Ššutljivih bora 
nježno mi čelo miluje. 


A mali bijeli oblaci 
prikrili su se s visina 

i odveli dušu mi nekuda, 
daleko od ovih uvala 

i malih zelenih dolina. 


H. 


Kada u igri nestašnog 
allegretta, lahor napušta 
večernje gajeve i žale, 

i u travi prodirnim prstima 
srebrna tkiva dotiče, 

a zrikavac u snu od sreće, 


zazriče, tiho zazriče, 

o, duša mi tako lagana, 

tako slobodna biva... 

— Kao srce malog zrikavca, 
što sretan o podnevu sniva. 

STJEPAN JAKŠEVAC: 


VIDICI PRED MRAK 


I tmurni oblaci u noć 


Smjele misli sanjaju o svemoći Poplavom krvi prijete 


U svijetloj slici žuđenoga mira, 
A stope se vuku po tlu nemoći 


.. : Pogled na večernji prozor 
I titraj trule strune srca dira. : dod : 


Umorni žalni akord, 
Ljulja sutonju tugu — — 
Čuj, trudne noge tapaju 
U zatvorenom krugu — 


Pogled na večernji prozor, 

Umorni žalni akord, 

Budi usnulu tugu — 

I nema dragog smirenja | 
U vječno sivom krugu. 


Hitro prolaze godine, 


Mrtve sjene prošlosti, PJESMA BESKUĆNIKA 
Poredane u nizu — 


I što je bilo daleko, 


Sada je tako blizu. Ko sunce nebom — ja drumom žalostan idem, 
Na trudnim konacima ostavljam dane života 
Leprše misli nemirne. E I znam, za jedne blage, za jedne proljetne noći, 
U krletkama ptice R. Smirenje svoje ću naći kraj seoskoga plota. 
Modre letove žude — 
Zar nikad ne ćemo stići Ja nisam sam, ima nas mnogo, legije cijele, 
Tamo, kud želje blude? Vojska na bojištu života brutalno potučena. 
Nekad su i naše oči krotke i vesele bile, 
Pitanje u mrak bačeno, A sada — grubim nemirom drhti opora zjena. 


Plaha zlokobna jeka, 
Odaje spremne čete — 

MEMENTO 


Mrtvom ocu 


Kako da smiren budem i bez gorčine bolne, I onda, kada zanos časa (pjesmom rođen) 
Kako da i najmanju radost nađem na svijetu, U tvome mračnom srcu svijetlo užge 
Kada me gladnog i umornog ispred pragova gone, I onda, kad u žaru gledaš svijet i mislišš 
A ljudi kućice tople — grade i svome psetu? Sreća je prošla kraj tebe i mahnula ti rukom — 
Žut list zašumi i čela ti se takne. 
Ej, da barem ljeto nije tako brzo prošlo! I zalud sunce brižno pomiluje zjene, 
(Blažene one tople noći, kad se pod nebom spava!). Zalud plava gora zasja milije i draže. 
U poljima pustoš, podrumi i hambari zatvoreni, | Ti šum tajni slušaš i osjećaš do bola: 
Jesenje sunce varavo, škrto nas obasjava. I Slab si i sitan ko list ovaj žuti, ko zgažena travka 
I sve su tvoje sile ništa — prema veličanstvu svijeta. 
Svaki dan zaplaču zvona. Ja kape ne skidam. Zemlja koju si orao, staza kojom si išao, daleka planina, 
O, bezimena majko, jesi li me učila moliti? Sve je to prije tebe bilo i ostat će za tobom, 
Za mene ništa nema, za skitnicu sumnjivog a Jer ti si ubogi prolaznik (vrijeme ti stope briše) 
I ne znam može li se išta na svijetu ovom voliti. Tek djela, poput sjene krhke, svjedoče da si bio. 
Ko sunce nebom — ja drumom žalostan idem ' 1 onda, kad zanesen prošapćeš najljepše riječi 
Na trudnim konacima ostavljam dane života . Netko te svemoćan dirne — i rastuži do bola. 


I znam, za jedne blage, za jedne proljetne noći 
Smrt će me dobra sresti kraj seoskoga plota, 

KOBNA JESEN 


Ne pjevaju više ptice u gaju, za kućom starinskom, 
Niti veselo šumi dugo lišće kukuruzovo. 

Jesenja samrtna kola prošla su tratinom žutom, 
Umrle su ptice i zalud za njima tuži 

Tvoje zgaženo srce. — U dane plačne i nujne, 

Kad nikog nema da te pohodi u samoći, snivaš 

I žudiš blagu ruku, koja bi te podragala 

I topla djevojačka njedra u koja bi prolio 
Neisplakane tajne suze, nikomu izrečene. 

Al nitko ne dolazi i ti uzalud prisluškuješ. 

Poznati mili koraci više ne odzvanjaju 

I nikad se ne će vratiti, uzalud gledaš na put 

(Vani se mrači i čuješ kako u voćnjaku muklo 
Padaju plodovi zreli i ćuk se zloguko glasi). 

Ne, nitko ne će doći, da mu se gorko izjadaš i da mu 
Pokloniš mrtvi cvijet ubran na obalama žalosti 

U tvome tamnom vrtu. Ostaješ sam u ovoj najcrnjoj noći, 
< Kad zgaženo je srce i svjetiljka u njem tihano se gasi. 

RASPJEVANO LJETO KORI ME NA 
ŠETNJI 


Tu si se rodio, sjećam se, na grudima te zemlja odnjihala, 
Mladost je tvoja pjevala o suncu, koje si volio, 

A sad su usne zašutjele, ko slijepac poljem prolaziš 

I ne vidiš, kako je sve isto ko u dragom djetinjstvu: 
Sunce putuje plavim stazama i spava u planini, 

Žita šumore, mirišu sijena i kukuruzi mašu radosno. 
Sve tebe voli, a ti tmuran prolaziš, a ti ludo tuguješ 
(Tihi su tvoji koraci, stope vonjaju hodom žalosti) 

I svakog dana lik tvoj biva sve pognutiji, sve turobniji, 
I svakog dana polja uzalud mole i dozivaju: 

Napusti lađu što tone i vrati se k nama! 


Slušam ljeto, i knjigu bacam bolesnom kretnjom u žito. 


BLAGOSLOV SUNCA 


Suze bijednika, molitve nijeme 
Ganuše nebo (cvatući lan). 
Vjetri plodno posijaše sjeme — 
Ozeblim nogama topa! dan. 


Lakih oblaka zastori bijeli 

Orkriše sunca gorući dlan. 

Uz. prašan put su bosjaci sjeli — > 
Na ognjenu dlanu nađoše stan. 

TUGA TIJELA 


Oprostite mi, gospođo, što ja, seoski sin 

U tople i nemirne sumrake mislim na Vas 

I zanesen tišinom otkrivam drage intime. 

Oprostite što pred noć, kad čežnje narastu do vrha 
U ludom htijenju šapućem Vaše ime. 

Tako je teško, gospođo, biti sam u sutone, 

Kad postelja bijela doziva pijanim glasom. 

Tad nježno, u mislima, tijelo razotkrivam 

(Mekano Ššuštanje haljine glazba napetu uhu) 

I tepam slatke riječi i vječnost k sebi dozivam. 

U sobici zasja blaga bjelina (procvatu bijeli cvjetovi) . 
Dok u kolijevci vizije raskošne časove snivam. 

A u jutro — kad noć u strahu pokupi sjene blijede 

I pobjegne pred zorom u guste i duboke šume — 
Skrušeno tijelo pred suncem kleči u prahu 

I žalost očišćenja uđe u jutarnju sobu i u me. 

Pa kad Vaši prsti čeznutljivo pređu preko pianina 

I jutro u sobi s balkonom upije tragove noći,. 

Molim Vas, gospođo, oprostite grijeh seoskoga sina, 
On, snužden, gleda kroz prozor u tihoj i tužnoj samoći. 

LELUJAVI SUTON 
E: 


Sipki sumrak sitno sipi, 
Srce mlado žudnjom kipi. 
Ljupkim šumom nujnih žica 
Pod prozorom prhne ptica. 


Prica pjeva — 
Sam si 
Sam si 
Blijeda lica — 


Za gorom gori rumen zrak 

I sneno sunce sniva. 

Ko kaplje kiše kaplje mrak : 
I sjetu — sjenom skriva. ' a. 


II. 


U sobi sjene tkaju sumoran sag 
Na njemu će ostat moj samotan trag. 
Gdje su sad Tvoje oči i pogled blag 
Tiho je 
tuga ' 
dirnula 
spomen mi drag. 

LEPET MRAČNE PTICE 


Ona ne poznaje raskoši ni svijetlih vidika, 
Vjerna je pratilica sirotinjstva i bijede. 

Ne priznaje termina, ni zakona, ni spona, 
Starija je od faraonA i kose su joj sasvim sijede. 


Voli prazne hambare (crne, mračne stanice) 
U njima noću šaplje šupljim šumorom. 
Srce truje jezom, mozak umorom, 

Tupo se smješka na carine i granice. 


Kobno je zbivanje, kad pohodi kuću 

I tamnim krilom takne djecu blijedu. 
Ne osjeća suze ni molbu goruću, 
Hladnom sjenom kruto pokazuje gredu. 


A ljudi vape. Ljudi plaču i kunu, 

Gospodine, Gospodine, kaži tko je kriv, 
Da život naš je tako gorko, bolno siv? 
Naša je duša ojađena i rađa tihu bunu. 


Šutnja. A oni dalje zemlju ruju i mrki šute, 
Dok modra vizija vjere obavija ih sneno. 
Ljudi ropski šute, pa kao da slute: 

Srce mračne ptice bit će probodeno! — 

LSPOVIJEST 


Dugo smo lutali po bespućima, 

Putovali u zemlje daleke, tuđe, 

Tražili ideje, uzore i shvaćanja, 

Mi, građani — slijepo oruđe. 

I sve nam je bilo bliže i milije 

Od onoga što se zvalo naše. 

Ko lutke smo oblačili haljine nove, 
Haljine Pariza, Berlina i Londona, 

Učili tuđe jezike, pili iz tuđe čaše, 
Gledali kuda tuđi brodovi plove, 

A — zaboravili jezik naših njiva, 

Jezik žuljeva što mirisom kruha odiše. | 
Naši su brodovi trunuli u tihim lukama 
I sve što je naše, magla je prekrila. siva. 
Stidjeli se sebe, svoga imena, 

Čeznuli za carstvom tuđih sjena. 

Onda se konačno nad svijetlim brazdama 
Dignula ogromna ruka jedna 

I taknula se našeg čela umornoga, 
Skinula veo s naših očiju, 

Progledali smo 

I ugledali sebe — sebe samoga. 

Gle, kako su krasne naše poljane 

I pjesma naša, jezik i tonovi, 

Kako su planine naše plave, 

Kako su zvučni naši zvonovi, 

Kako su svijetli žuljevi naši — ko sunca! 

NADA KESTERČANEK: 


DOBRODOŠLICA RANOJ JESENI 


I kriknuli smo krikom spoznaje: 

O, dosta je bilo lutanja tuđim stazama! 
Mi nismo više tuđe oruđe, 

Mi se vraćamo oranicama 

I znamo svoj put, jer sunce Djedova 
Visoko stoji pred nama! 


Jesen stiže jučer. 

Pogrbljena, podštapila se na golu granu, 
Pa kašljuca i plače. 

A ja je negostoljubivo pozdravljam: 

»O, zašto već dolaziš, stara jeseni, 

Kad u mom srcu još ljetni zrikavci zriču?« 


Donijela je sobom maglenu tugu, 
Metalni zvuk zvona i bolesnu čežnju, 
Oko nje je svuda tmurno i vlažno. 
Ja je zdvojno pitam: 

»Zašto mi zamućuješ pogled i sjećanje 
Na bistre daljine i zlatno sunce?« 


Njoj u čast je nebo nisko 1 sivo, 

Iz njega cijeli dan monotona kiša plače, 

I lišće umire od žalosti za suncem. 

A ja uzalud pitam: 

»O, zašto već dolaziš, hladna jeseni, 

Kad u mojim udovima još zrelo ljeto pleše?« 


Jesen stiže jučer. 

Pogrbljena, podštapila se na golu granu, 
Pa kašljuca i plače. 

A ja je mrko pozdravljam: 

»O, zašto već dolaziš, tužna jeseni, 

Kad u mom srcu još žuti suncokreti zriju?« 

OCI I DJECA 
Mom tateku 


Zar ti ne osjećaš, dragi moj oče, 
U mojim pogreškama dio sebe, 

I nastavak svojih djetinjih mana 
U pomlađenom, novom izdanju? 


Zar ti ne shvaćaš, dragi moj oče 
Da se ja osvećujem za ono 

Što tebi život nije pružio, 

Pa živim za tebe i za sebe? 


, 


Zar ti ne vidiš, dragi moj oče, 
U mojim pogreškama dio sebe, 
I nastavak svojih djetinjih mana 
U pomlađenom, novom izdanju? 

AKORDI ČEKANJA 


Stojim kraj prozora i čekam. 
Minute prolaze, 
A tebe još nema. 


Grudi mi raspinje čežnja i strah, 
Oči se pune suzama, 
Slutnje kljuju mozak. 


Kiša umorno udara po staklu, 
I pjeva tužne arije. 
Moja čežnja postaje bolna. 


Mrak plazi na predmete i mene. 


Satovi zvone. 
I guši me osamljenost. 

IVO KLJAJO: 


NAŠA PJESMA JUTARNJA PROCESIJA NA NJIVAMA 


Nedjeljno jutro toči iz svog kandila blagoslov proljeća, 
kroz koje odzvanja zov zemlje i rađanje u srcima, | 
što ranom zorom izlaze da pograbe rosom nakvašenu 
zemlju, 
da prignu glavu na molitvu i dotaknu je se svojim licima. 


Zove nas zov zvijeri sa planina, 
jeka brda što sklada elegije krša. 
Ljekovite trave privlače rojeve pčela, 
Prati nas stara nevolja — suša. 


Naša pjesma provlači se kradom 
kroz te naše klance i ograde. 
Tijela su nam izmorena, trudna, 
ta jedino znamo za te gorke jade. 


Uske ih staze vode do njihova malena carstva 
i čudan nemir zna, da sja u tim tihim dušama, 
koje danas, sa maslinovim granama u rukama, 


traže milost od Vječnosti pred gradom, dugim kišama i i 


Tužne su te pjesme što ih duša sriče, 7 


kad su misli samo kruto prodiranje, 
što nas tapka bolno po kutima srca, 
da nam tako dalje produži življenje. 


Svaka grana trešnje što je ocvala bijelim beharom 
sprema svoj cvijet da donese crveni plod. 
Dva su je oka pogledom i vlažne usne dotakle, 


dok su grančicu vezale, da donese obilan rod. 
Sunce nam ne da gledati u se, 


nemoćni smo pred tom veličinom, 
danima nosimo stradanja i patnje 
pred tom tamnom, iscrpljenom sjenom. 


= Svetački mir ponio je tijela na sve zasijane njive, 

i jedni druge su vodili do svog malenog dobra; 

jedna srca, jednu nadu nose po istim stazama; 
stvorenja ta jutros u svetačkoj ophodnji postaju blaženo 
Zove nas zov zvijeri sa planina, hrabra. 
jeka brda što sklada elegije krša. 


Ljekovite trave privlače rojeve pčela, Jutarnja procesija na njivama sa maslinovim granama 


pronijela je ljubav u saznanju svoje žuljave ruke 


prati nas stara nevolja — suša. ž : : . 
: i tihe šapate molitava, da ne uznemire buđenje zemlje, ' 
da ona, koja im sve daje, oslobodi ih gladi, te najteže 
muke. 
ii 45 


DJECA HRANE GALEBOVE 


Kao i lani, oni su opet došli, 

bijeli, vedri galebovi, 

da svojim letom pod kamenim mostom 
svrate poglede mnogih prolaznika 

i čekaju dobre ruke, da im bace 
komadiće kruha, ostatke od praznika. 


Divimo se bijelim galebovima i slušamo njihov krik, 


Na mostu stoje djeca, na povratku iz škole, 
s torbama na ramenima i šutke motre 
ove bijele ptice, koje tako vole. 


Zatim će ostatke svog crnog kruha, 

što im ga je majka u torbama spremila 

za čitavi dan, tvrda i suha, 

kad ih je jutros u školu otpremila, 

bacati bijelim pticama, dragim prijateljima, 
da ih prate u letu svojim pogledima. 


Kod kuće će svako dijete čekati jedna žena, 
tužna i nevesela; 
šta će večeras pojesti ta sreća njena? 


Djeca, sreća tužnih žena, 
bijele su galebove nahranila. 

VJERA KORSKY: 


KLONULOST 


Ko sunčana jedra razapeli smo krila 
i visoko smo kružili u kraljevskom letu. 
Sunce je pjevalo, procvalo granje — 
a sada?... Plod je uništen još u cvijetu. 


Zašto ste dali sićušnim dušama krila 

i težnju da zaplove u obzorja vedra? 

Zašto, kad sve je tek nemoćni san pigmeja? — 
Sad znamo: u malene barke krhka su jedra. 


Al bilo je lijepo, baš zato što draži na suze, 
možda i sad žar još negdje tajno gori, 
jedan srebrn jecaj, ko refrain plave himne; 
što danas još samo u sjećanju ori. 


I prignuvši glave, a pod krinkom smijeha, 

brojali smo dane, što tako brzo jezde, 

i jezom, koja neprekidno raste, slušali odjek naše himne, 
u proljetne što noći vraćaju nam zvijezde. 


Jer gdjekad se samo nalaze srodne duše, 
dva broda što se mimoiđu u mraku, 

i spajaju se u sjećanju na vale, 

što im krme režu u srebrnom traku. 

MJESEČNA NOĆ 


Danas, u tihu azurnu noć, 
moje je srce gnijezdo straha. , 
Rasplakana mjesečina prelila je moju sobu | 
srebrnim slapovima mjesečnoga praha. 

Sve sniva: 

suton i mjesečina 

i dva tornja — mračne zublje — 

i plava daljina, 

što tone u noć sve dublje i dublje. 

Samo ja bdijem i mirim 

ludo srce, 

srce, koje se boji, 

da nikada više ne će na nasmijanom nebu 
gledati obijesnu trku oblaka; 

da nikada više ne će rosom natopljena zemlja 
odzvanjati od mojih koraka; 
da me možda nikada više 
ne će slatka tuga da obuze, 
i da se u tihe, mjesečne noći 
ne će cakliti moje suze... 


Ti, srebrni mjeseče, vječna skitnico, 
što kroz daljine kliziš azurne, 

kada već ostavljaš ovu sobu, 

odnesi i moje misli tmurne. 

POSLJEDNJA PJESMA 
I. Marcia funebre 


Ovo je danas posljednji puta, 
što zamišljen dim ćigarete 
piše na ariju zvjezdane noći 
monotonu pjesmu moje sjete. 


Potoci šume ritmom moje krvi 

i noć je nijema, otajna, daleka. 
Snivaju svijetla ko začarana 

i samo ja bdijem ko utvar neka. 


Rasplakan mjesec je odbjego s neba 
i krijesnice dršću ko pale zvijezde. 
Roje se misli, vraćaju slike 

i sjećanja crna u vojskama jezde. 


Ovo neka je posljednja pjesma, | 
pjesma, što ječi nikada nađenu sreću, ' 
zdvojno odzvanjajuć bešćutnom noći — 
i nikada više ja pjevati ne ću! 

11. Doloroso 


Još samo danas ću pjevati, 
danas u hladnu i zvjezdanu gorsku noć, 


ispjevati ću sve svoje suze,. isplakati ću sve svoje pjesme, 
bolno, da će i mrke jele srsi proć. 


Mnoge su pjesme odzvanjale ovdje 
i mnogo je suza teklo i još teče, 
al pjesama takvih i suza toliko, 
nikada nitko vidjeti ne će! 


Jer ja ću pjevati mahnito, ludo, 
pjevat ću dane radosti i smijeha, 
jer ja ću pjevati očajno, zdvojno 
rug i sramotu i podlost grijeha. 


I onda ću opet otići daleko : 

i ne ću Pjevati u otajne gorske noći, 

ispjevati ću sve svoje suze, isplakati ća sve svoje pjesme, 
bolno, da će i mrke jele srsi proć, 

III. Timido 


Ne tražim više ništa od života, 
ne plačem više za onim čeg nema, 


skrušeno, nijemo, zahvaljujem Bogu, 
što bol moja sada malo drijema. 


Zahvalno kupim mrvice sreće 

i svaki časak bezbrižne radosti; 
samo malo smijeha i ništa 

ne tražim više od mladosti. 


I samo se bojim, da ću jednom, 
kad na nebu mjesec zagonetno sije, 
opet čuti slatke akorde 

ljubljene kakve melodije. 


Jer takav slatki i tužni akord 


> probuditi bol će, što sada drijema 


i opet ću zdvojno lutati životom 
i plakati opet za onim čeg nema. 


MEKANA 


U noć, ovu tihu, proljetnu noć, 

ja opraštam sve one kasno otkrivene varke, 
Ja vjerujem opet, da je krivnja iznad sviju, 
jer ljudi da su slabi ko na oluji barke. 


I da su momenti kadšto jači od značajeva 
i da nam slabosti često sagibaju šije. 

A da se sve uvrede oprostiti mogu, 

to sam znala davno, već davno prije. 


I kao u čudu sjećam se nedavnih olujnih noći 
Kada je cvijeće pod kasnim umiralo snijegom. 
I u mekoći toplog kruga oko lampe, 

osjećajuć suze spašavam se bijegom. . 


I sve mi se čini, da je u bijegu jedino smirenje 
i da ću ko skitnica morati vječno dalje poć. 
Pa ipak, ja opraštam sve uvrede i varke 

u noć, ovu tihu, proljetnu noć. 

RELIGIOSO 


Mjesec: je razdro ledena svoja njedra 


i miruje noć u zagonetnoj svojoj šutnji; 
u našim se sitnim srcima dižu 
ko nova sunca mirijade čudesnih slutnji. 


Miruje ponoć i glavu spušta na njedra 
i jedino dimnjaci, crni jarboli grada, 
mračno u jesensku prkose noć. 
Platane se bijele ko izgubljena jedra, 
noć je ova čudesno, čudesno vedra. 


Ponoć bije i sati ko smjerne opatice 

u povorci dugoj jedan. za drugim bježe. | 
I opet tišina, samo u hladnom zvoniku 
jeka bruji sve teže i teže. 


Vrijeme je, kad se tolike molitve nesretnih ljudi, 


uz kose zrake noćnog mjeseca penju 
do Njega, čije se suze lede u zvijezde 
zbog ljudi, koji u bolesnoj tami stenju. 

OPROSTI BOŽE... 


Oprosti, Bože, što Te još uvijek zamišljam 
ko dobra starčića s dugom bijelom bradom. 
Ali takav si bio za me u doba, 

kad sam Ti donosila kradom 

prve đurđice i najslađe, crvene ruže. 
Takav si bio za me, 

kad sam u tankoj bijeloj košuljici 

sate i sate proklečala pred slikom T'vojeg 


plavokosog Sina. 


U doba, kada mi se u bolesnoj tmici 
kakove studene crkve 

ledio dah, 

a ja sam osjećala samo, da je Tvoja blizina 
za me i svijetlo i žar. 


Zato mi, Bože, oprosti, ako gdješto još i danas, 
kad plačem u samoći studentske svoje sobe, 
sanjam, da ćeš mi doći, 

s očima plavim ko oči mojega oca, 

i rukama mekim ko ruke moje majke, 

i svim onim što mi život uze. 

I dugo bi još na Tvojoj svetoj bradi 

blistale moje suze... 

HIMNA REALNOSTI 


Noćas ću ti napisati prvu pjesmu, 

(a nije ni pjesma toliko je puna gorčine). 
Ja iskreno žalim, što pjesma nije bodež, “ 
da ti ga netko u otrovno srce rine. 


U tvoje su ime u nama srušili Boga 

i podigli diktatorima hramove ljepše i veće. 
Crvenim, il plavim, il bezbojnim mitovima 
uništili su zadnje ostatke sićušne naše sreće. 


Zbog tebe mi se stidimo u Boga slijepo se uzdati, 
iako život više neg ikad sjeća Prve Kalvarije. 


. Bljesak šljemova jedino nam je svijetlo, 


a zveket novčića najljepše su nam arije. 


Kako su jeftini svi naši snovi i poleti! 


. Vrijede malo kruha i onda, kad nema bijede. 


Crvi smo bili u naponu prve mladosti — 


lakaji ćemo biti ispod kose sijede. 


I pišimo si stoga sami nadgrobno slovo 

jer nam ga kasnije nitko pisati ne će: 

tu počiva dijete realnosti — koljeno pigmeja; 
maleno u životu, u smrti. je, možda, veće. 

PJESMA PROPADANJA 


Znamo, da ono, što čini naš život, a i nas same, 

samo je varavi bljesak već davno ugaslog planeta. 

Malo još bit ćemo svijetlo skore kaotične tame, 

a za nama, (jer ne će biti bolesnih duša) ne će ostati sjeta. 


Sada, kad bliz je konac borbe, priznajemo gorku istinu: 
mi smo se ljepše borili, al oni su imali pravo. 

Živjeti ćemo još koji dan, a možda i koju godinu, 

tada će na mjesto bolećivo lijepog doći prosto i zdravo. 


Mi ne plačemo. Tješimo se spoznajomu, da će iza nas , 
slijediti tama i kaos, otrovni zadah krvi. | 


Nama treba tek oreola smrti — priznanje, da smo danas, 


unatoč bolesti bez lijeka, barem po ponosu prvi. 


Jest, u nama sve je trulo, mi nemamo poleta, volje, 

što više i sad, već blizu smrti, nedostižna nam je sloga. 
Potajno, potajno, nadamo se, da će kasnije biti bolje, 
kad ćemo, mrtvi, stajati pred licem, nekoć prezrenog, Boga. 


Na rastanku vam želimo mnogo poniznosti i malo sreće, 
jer naši se dani već kidaju ko u jesen lišće s granja. 
Možda ćete vi stvoriti nešto bolje i veće — 

ej, najljepša od svih pjesama, ipak je pjesma propadanja! 

POVRATAK STARIH RATNIKA 


Vraćamo se — no nemojte nas osudit, 
mi smo danas samo rukovet slomljenih sjena. 
Zaboravite ono, što klicasmo odlazeći, 
ponizno danas priznajemo: bitka je izgubljena. 


Vinuli smo se nad oblake realnog neba 
u proljetnom cvatu najljepših poleta. 
Jedne su nas burne noći našli 
slomljenih krila podno najnižih goleta. 


I nemojte misliti, da smo vam lagali, 


ošako vam donijeli nijesmo obećavanu pobjedu. 


Ništa ne boli više raspršenu vojsku, . e. 
neg kada joj mjesto lovora braća dobacuju objedu. 


Ali, jer ipak ste u nama nekoć gledali 
najveću nadu, apostole, ratnike, 

mi i sad još ponosno dižemo glave, 
da nas cijenite — bar kao .patnike. 


Za nas, stare vojnike, odsviran je konac boja 
i mir, što boli ko najveća sramota. ' 
Mi, što smo htjeli milijune oživjet, 

doživjeli smrt smo još za života. 

Sada je na vama mladima i na djeci vašoj, 


da se dovinete onom, što nama je slomilo krila. 


Nemojte, da se u povijest vjekova zapiše: 
veliki oci — djeca su sićušna bila. 


Vraćamo se — no nemojte nas osudit, 


mi smo danas samo rukovet slomljenih sjena. 


. Počnite iznova, vi sada padajte dalje, 
stari vam vele: još nije bitka izgubljena. 


HVALA 


Zahvaljujem, Kriste, 

.za sve budne noći uzaludnog traženja, 
za sve sutone pune straha pred samoćom, 
za sve mise proplakan 
tako rane, 
tako čiste — 
zahvaljujem, Kriste. 


Zahvaljujem, Kriste, 

za sve bijele jutarnje hostije, 

za ledenu pjesmu redovnica, ' 
za sva umorna, bolesna, gnojna lica, 

za tajno sviranje napetih žica, 

za plakanje djece (akorde tako čiste) — 
zahvaljujem, Kriste. 

VINKO KOS: 


VODOPAD 


Još uvijek isti šum tog vodopada, 
padanje valova, misli i nada. 


Još uvijek to lutanje staro u poznatom kraju 


i stara pjesma starih violina. 


Još uvijek iza dola brdo i ptičji pjev u gaju 


i upitnik velik od zemlje do visina. 

Kad će doći utjeha svih lutnja, 

kraj svih slutnja, i svršetak smutnja? 
Odlazak iznad sviju laži, 

straha i posrtanja, i ludih očekivanja, 

u vedra, vječna bivanja? 

Pruži djevojčicama pred prozorom 
jabuke dvije. 

Spusti zastor. Treba se u mir skriti, 

otići onamo gdje svakidašnjost nije 

i iz čaše samoće veliki smisao piti. 

Reci drugima mjesto mene, da nisu 

tako zli kako misle oni! Za sve iz dola 
imade mjesta na visu, 

na zemlji nije jedno nego su milioni. 
Nesreća se rada često iz nehaja za srećom, 
zlo je samo protivno s dobrotom. 

Sitnice se vide pod mikroskopskom lećom, 
vječno ne strepi nikad pred životom. 

POD BREZAMA 


Zaspati do nogu 
bijelih djevica breza, 
uljuljan pjesmom 
zrikavaca, . 

i zaboraviti, da ima 
zlih ljudi na svijetu, 
oprostiti svima 

i ne ustati nikada više! 


OPET JESEN 


Jesen, kao i jeseni druge. Magle 
i česta padanja kiše. 

Zrikavci u vinogradu. Žuto lišće, 
Još tu i tamo što i ništa više. 
Stara promjena svih oblika, 


. rastezanje sjena i rast trajanja, 


tajanstveno zaokruženje vremena 

u nijema duga stajanja. 

Žeđanje za ljepotom sve jače, sve tiše, 
još tu i tamo što i ništa više. . 

SMRT LJETA 


Nemirni drhtaj vjetra u dolu 
i blijedilo lišća na granama, 
i nešto sasvim nalik bolu 


pojavilo se u našim stranama. 


Svemirski prostori čudno zvone, 
ko da se negdje nešto prekinulo, | 


. oblaci suze nad pokrajinom rone, 


dobro i toplo je ljeto preminulo. 


ŽENA SA UGLA 


Nju, cvijet uličnih sjena svijet je isključio 
iz svojega kruga. Njoj nema mjesta u sredini, 
nego na uglu, na samotnom uglu. 

Za nju nema mirisa, nema cvjetanja, 

nema promjene. Ona je žena sa ugla! 

Za nju nema uspona na visine, 

za nju nema zore. Ona samo troje 

duboko zna: Ponor, mrak i — žena sa ugla. 


Upale oči mole, da još jednom hodati uči, 


da još jednom ljubice po živicama bere, 
da još samo jednom dijete bude! 

MLINSKO KOLO 


Klopoće kolo. Kruže dani, minute, 

mrvi se zrnje i sipi mekano nešto. 

Pada voda na kolo. I šumno Šumi, 

što šuti i brašno nastaje vješto. 

Mrvi se kukolj, 

mrvi se sitno kamenje. 

Klopoće kolo i kruže dani, minute. 

Os teško škripi i stenje. 

Mrve se osjećaji, mrve se misli i čežnje, 

mrvi se sve što se mrviti dade, 

i izlazi nešto, što puni trenutke i dane, 

i izlaze sile, junaci i nade. 

Ratovi dugi, demonstracije, revolucije, pokolj, 
teror, prijetnja, napadaj, bitka, 

nadanja luda, razočaranja, mrve na mrvice male, 
sve što je pod kamen došlo do mraka od ranog osvitka. 
Sve što pod kamen ne dođe iz toga brašna nema, 
leži i čeka, i mlinski ga miševi jedu, 

sat je kom se kazaljke nikud ne miču 

i nešto gdje nije sve sasvim u redu, 

Mrvit se, mijenjat oblike, služiti svojemu cilju, 
padati, mrijeti, nikad ne žaliti truda, 

zauzet svoje mjesto u kozmosu pravo 

i znak svojega puta sobom nositi svuda. 

MOST NA RIJECI VOLJE. 


Šuštanje lišća pod nogama djece. Žuto 
neshvaćeno doba tihim alejama luta. 

Pljušti žir kroz pozlaćene mreže granja 

i zaustavlja se u uskom kanalu kraj puta. 
Žedna statua pod omorikom sva se ukočila 


“u svojoj tišini i gestom obumrlim viče 


za promjenom svojega stava, a prolaze valovi 
rijeke pod mostom, vrijeme polako odmiče. 
Puknut će obruč što sapinje dvoje u jedno 

i svako. na svoju će stranu otići. 

O, da li će se prije no sunce za brdom ocvjeta 
novo proljeće iz lišća popadalog dići? 

Čekaju staze korake naše. Vrijeme je široki 
krevet gdje jastuci mira čekaju umornu glavu. 
O, pođi, neka te ne zadrži žalost za starim 

na putu u budućnost i realnost pravu. 
Ugasnut će polako nostalgija za prošlošću 

i novi će se tonovi u vodopadu rodit, 

mrtvi gest statue pod omorikom 

svog će se mirovanja oslobodit. 

JUTRO U PARKU: 


Zašto se zaustavlja korak tugaljiv i tih 
kraj mutnog bazena gdje miruju ribe? 
Zašto se čuje lišće na stazi, 

jako osjeća jesenski čas? 
“Sjena odlaženja pada na vijugavi put 

i dršće na zemlji položaj naš. 

Volja ide kroz maglu kao sunce 

u zamišljeno jutro jesensko. 

Naše su riječi odviše tihe, 

odviše nejasan smjer prema cilju. 
Manji smo od naše veličine, 

ali i veći od malenkosti maše. 

Mi smo zagonetka samima sebi, 
zagonetci stvar smo bez tajne. 

Jutro je u parku... Zar ni meditacija 
ne mijenja ukočenost našu? | 

DRAGUTIN MALČIĆ: 


PROLAZNOST 


Jeca lelujav talas koprenu crnu mlakoga vjetra. 
Mirisi grijeha vriju iz njedra razbludne zemlje. 
Grumeni opoja pršte. Crna svila sanjive prikaze tke. 
Tuga, gola i bosa, nečujno kroz polje tapa — i mre. 


Bulazne u snu priče, vrhovi ariša crnih. 

Borovi su u mrak skrili ponosna, otužna lica. 
Pod njima cesta sluša otajnu simfoniju telegrafa 
a apieta Bič 22. aa vek Pena 


Zrikavac plačeve bolne zriče u vjetrove južne 

opijen kapljicom suze, očaran biserom rose, 

Plače — — — i pjeva ludo vječnoj Prolaznosti himnu 
onih, koji se — umirući — Životom zanose. 


Tko mi je dirnuo lice? Šanuo blago u čelo 
krvavim usnama tajnu, da ljubim svilenu kosu? 
Jesi li ti to, Spes? — II je vjetar sigro srebrne niti, 
što rano — odviše rano — bol ih po meni prosu? 

GOSPODO, PERIFERIJA ZOVE! 


Dođite, gospodo, dođite ovamo, gdje živi periferija 
u žutilu petroleja i riđanju machina za rublje! 

Dođite, gospodo! (Možda su riječi poziva malo čudne? 
Ili ih samo jezik periferije izgovara grublje?) 


Dođite! Pitajte za nas prvog tramvajskog vozara, 
ili đaka, koji žuri kući iz svoje visoke škole. 

— »Gdje je ta nesretna periferija? — pitajte, 

i — »Na kojem kilometru blata noge zabole?« — 


Dođite, gospodo s njim! Pokazat će vam periferiju, 
to groblje sićušnih nada, krevet na kome grad spava. 
Vidjet ćete kućice, ko bogalje, s jednim okom prozora 
i budućnost našu — čete dječjih glava.......... 


Dođite, gospodo, dođite za narodni praznik k nama! - 


Tako ćete saznat, tko se bori istinski za ovu jadnu Naciju? 


Tko plave, put vedra neba, snažne uzdiže likove 
i tko će (centrum ili periferija) oslobodit Kroaciju? 

NAŠA INTIMA 


Naša je intima pitanje: hoćemo li imati hljeba? 


To je vječni upitnik, stalan kao mrtvačko velo. 
A malo nam treba. Dosta je razdragana kosa od tvoje ruke, 
da se nasmješim za čas i brzo razvedrim čelo. : 


Intima je naša briga za buduću koricu kruha, 

— »Tko tebe hrani? Jedeš li i ti činovničku tlaku?« — 
To te smijem pitat. Ta mi se već davno znamo! | 
Makar se zajedno rodili nismo, u istu ćemo leći raku. 


Intima se zove i pjesma o slatkom zagrljaju, 

ali taj. kod nas nije praćen Chopinom umjetnika kraj klavira. 
Nama vjetrić nad glavama vrbinu grančicu trese. 

Zelen se njiše nad nama, zelen nam kose dira. 

VRATI SE 
V. L.-u, prijatelju i legionaru Crvene Španjolske 


Vrati se, vrati, mladosti, skini košulju krvavu! 
Ostavi pjanu noć i dođi na ljubavni pir! 

I onako ne ćeš plavet zakrvavit neba, 

a luna je krnja, uvijek blijeda — ko sir! 


Dođi, mladosti, opustjeli su dvori starog kapetana ' 


kraj potonulih kobnih hridi nemani crvene. 
Trebaju nam tvoje lutnje i pjesme radosne 
i tragovi snažnih stopa za naše. prude pješčane! 


Ne pečali! Vrati se, dok se još rađaju sunca! 
Vrati se! Mi smo ipak Sidrište vaših Prolaženja! 
Nitko nema prava, da skuplja vaše lješeve! 

Jer mi smo vaša braća! Tu je vaša zemlja! 

ŠAPTAJ MOJOJ PETROLEJCI 


Već šumiš i mir si želiš, dok na zidu visiš 

i gledaš čudnu smjenu dviju jadnih generacija. 
Jedne, koja je kraj tebe prala gospodske košulje 
i druge, koja uči lude ratove starog Lacija. 


Tvoj vlasnik nema psa, da mu liže ruke, 
ni djevojke za novac, da mu gladi vlasi. 
Al u tebi ima dobra prijatelja, 

koji svijetli život na dah njegov gasi. 


Krv zemlje piješ, koja milijarde nosi 

onima, koji ne će petrolejke u svojoj kući, 

Tek te malo selo i sirotinja zna u njem, 

a i vlasnik te koje kuće rine u podrum — pazikući, 


Sretna si, jer ne znaš zakone kretanja 

i, ako si gladna, ne boli te jako. 

Stog ustraj i dalje šest stopa nad zemljom 
i tajnu čuvaj, da vlasnik ti je plako. 

IVICA MEŽNARICĆ: 


PJESMA OJAĐENE MLADOSTI 115 GROZNIČAVA JESEN 


Napukla jesen pognuta vrh breza; 

a u srcu spomen Što nam oči vlaži. 

. Tjeskobom raste noć užasa i jeza 
i bolan osmijeh staro lice blaži. 


Danas je nebo upravo djevičanski čisto 
i sunce pali blagoslovljenom vatrom. 
Ta zar nije, druže, prosinac, 

nisu li livade prekrivene snijegom? 


Bolesni brate, djevojko jedina — 
i vi u letu okasnile ptice. 

Ć Opit ću se noćas od grožđa i vina 
i neka radost, na čas, osvježi lice. 


Danas su bregovi dragi srcu tako bliski 

i svaka nas brazda na rođenu grudu mami. 
Pa da nije ludo doći do proklete spoznaje, 
da fakultetske zgrade nisu za seljačku djecu? 


Slima, druže, omišne. sluša bušiatiee Na spomeniku bola kandilo višnje blagosti užeći 
u krotkoj nujnoći raskajanog puta. 


š : A : je 
i ostavimo sve što nas potsjeća na neimaštinu! a 
e? 2 | tim od minu veći 
Neka se blistaju od sunca srebrne oranice, | se makar sie bada bal ar log i 
. volimo se: mi i naša patnja ljuta. 


a vjetar blagi neka i dalje — u krošnjama luduje. 


-_ 


Prenula se jesen da nas obavije grozotom; 
je li to vjetar po gorčini pao? 

Zlosretni uznik umire za plotom — 
plakali smo: bilo nam ga žao. 


Nekad smo bili, druže mnogo sretniji i bolji, | 
kad smo ko nedužna djeca na livadi krave pasli 
i iskonski vjerovali u priče i bajke. 

Nekad smo bili, druže, mnogo sretniji i bolji, 


Danas nam prolaze dani mnogo bolnije, 
a Život ne pruža ni trunka radosti. t 
Danas smo postali starci u dvadeset godina 

i pjevamo pjesmu ojađene mladosti! 

PJESMA TUBERKULOZNOJ 
DJEVOJČICI 


Sinoć je tvoje lice bilo još mnogo bljeđe; 

na bolan su se osmijeh skupile samrtničke usnice. 

Sinoć su od bolesnog uzbuđenja zadrhtale sumorne vjeđe, 
ti si plakala, siromašna djevojčice. 


Na zidu je starinska ura večernje sate tiho otkucavala. 
(Moglo se čuti kako pauci predu svilene niti). 
Prizvuk bola je ova užasna tišina davala. 

Nismo se usudili izustiti ni jedne jedincate riječi. 


Bolila nas tuga jedne mladosti što u suton prerano vene. 


Kako je teško suučestvovati u nečijoj patnji. 
Po zidu su sablasno bludile nemirne sjene. 
Smrt se lopovski šuljala po opustjeloj kući. | 

ŽUDNJE IJEDNO NEMIRNO VEČE 


Molim te, žuđena djevojko, u ovo nemirno veče, 
kad zvijezde trepere na svodu i snovi rastu, 
1 vjetar obijesno lupa o zgusnuta stakla — 

dođi, da te do iznemoglosti grlim. 


Nemoj se bojati tuge u mojim nujnim očima, 

ni žalosnih kasnih sati u prvim ljubavnim noćima, 
oni strasnog cjelivanja i dragog bezglasnog grča, 
kad se do dna ispija čaša iz punog ljubavnog vrča. 


Bit ćemo krvavo sami u ovoj intimnoj noći, 
“siti vlastitog mesa i vlastite krvi, 

ko pelivani u dragoj i dobroj samoći, 

nujni ljubavnici: ni posljednji ni prvi. 


TUGA 


Naviru uspomene ko kljucaj davno zaboravljene boli, 
koja nas je nekad tužnom rukom takla, 

kad još nismo znali, da nas nitko ne voli 

i da treba razbiti noć od karata i stakla. 


Bili su to dani dragih dobrih snova — 
kad se sreća mogla na svakoj grani naći; 
ta zar nismo bili sretniji od golubova, 
kad još nismo znali što to tuga znači? 

SJENE SU NESTALE U MRAKU 


Ti si mi pričala o ženiku 
koji će jedne staklene večeri 
po Tebe doći. 

Tuga je bila na dnu riječi, 


Noć nas je neosjetno ovila tamom. 
Tako smo užasno sami. Što nas to peče? 


U krošnje se zavila neka bezgranična sjeta. 


Nema više ljubavi — ni sreće. 


Misli su smotale klupko u meko proljetno veče. 
Dugo stojimo nijemi. (Šutnja u sutone boli). 


Htjeli smo skinuti davno zarđale strune 
na truloj rezignaciji volje. 


Na rastanku smo čvrsto stisnuli ruke. 
(Poljubac je lebdio u zraku). 

Znali smo da je bilo posljednji put. 
Sjene su nestale u mraku... 

RADOST OČIŠĆENJA 


Slobodu da se sanja, da se mjerom mjeri, 
da se grubo hvata, da se rukom grabi, 

da se milost daje, da se gladnom dijeli? 
Slobodu da se grdi, da sa duh zlorabi? 


Da se vječno žeđa i da ljudi ginu, 

da se čovjek nada, da se čudom čudi? 
Tugom da mu biva, da je pušta vinu 
i da umnik čeka, drugi nek je gudi? 


Zemlja nam je tvrda, škripale bi kosti 
jedan drugom veličanstvo patnji nudi. 
Krletke su pune, ogoljeli ljudi, 
lopova se slavi, pravednome sudi. 


Tužna zemljo, život gorak gorčim biva 
radost skrućena zamire u letu. 

Da li se ipak u dubini skriva 

j i čaška žuđi ijetu? 
jedan novi zanos, čaška žuđena u cvijetu? 

PROLJEĆE ČULNO 


Uslišaj dobrotu duša, dragi; 

miris ti proljeća dariva želje i nađe. 
Pokloni srce zemlji, zemlji crnoj — 
poljubi ruke što posluju i rade. 


Dobar je zemlje kruh i tople. su njene grudi, 
zovu te puteljci znani, da ih zavoliš još jače. 
Koračaj smjelo i vedar, vedar budi; 
u raspad noći jutro miriše sve jače. 


Proljetno jutro vedrih ostvarenja, 
radosnih ptica i punoće ruha 
bez pada, bez kletve i poniženja. 
Proljetno jutro puno kruha. > 


Daj budi spreman, radost te čeka; 

u svitanju čulnom bez psovke i dima 
ti nisi siromah jer imaš srce 

i ono čega malo, malo ima. 

KAMILO MIŠKARAC: 


MOJ žiVOT 


Zaborav tražim u kiselom vinu, 
Koje grgoćuć u grlo teče, 

I bol svoju gušim u nesnu i dimu, 
Gušim je i gušim, al ona uvijek peče. 


.Da zaboravim uzrok svoga jada, 
. Buljim u čašu i cijedim riječi, 


A duša sve dublje pada i pada, 
I ništa ne će u zaborav prijeći. 


Htio bih zamotati život u maglu bijelu, 
Zaboraviti jade života tako, 

Zaboraviti prošlost moju cijelu. 

Radi koje sam toliko puta plako. 


Koliko sam puta uzalud pio 

I čekao dan, kada će sve to stati, 

Ali tako sam malo, malo sretan bio, > 
Jer mi Život nije moje htio dati! 

“OBLACI 


Oj, oblaci, što po. modrilu nečujno plovite 
Kao krpe izbijeljena platna 

I gledate pod sobom ceste i polja 

Siva i blata... 


O, kako ste prevalili stazu dugu, 
Dugu, 

A niste ni spadik 

Da ste ostavili za sobom tugu. 


“Gdje ćete opet nestati, 

Gdje će vam staza prestati? 

Da ponesete i moju dušu sa sobom 
U nepovrat. 


O, kad bih mogao s vama nečujno ploviti, 
Kao krpa izbijeljena platna 

I gledati pod sobom ceste i polja, 

Siva i blatna... 

IRONIJA ŽIVOTA 


Stojim nad ruševinom svojih palih ideala, 
I gledam kako je moja duša da 
Duboko pala. 


Gledam skrštenih ruku 
Plod moga stvaranja, 


.. Koji je jednim hipom postao 


Plijenom razaranja. 


Jednom će doći doba, 
Kada će se moje stvaranje 
Srušiti u dubinu plijesniva groba. 


< Iu mome će lijesu nastati 


Uz asistenciju crvi, 
Opet razaranje — — — 

FELIX NIEDZIELSKI: 


U PREDVEČERJE 


U predvečerje kad je sunce već zašlo 

i kad zapad od rumenila plamti, 

tad mi se čini 

kao da se zemlja nebesima diže 

i kao da se nebo spušta i da je zemlji bliže. 


O, kad bi vijekom večernja rumen htjela da traje, 
a oko moje da se nikad od gledanja ne zamori, 
možda bi se jednom susreli i našli 

zemlja što se prema nebu diže 

i nebo što je sada zemlji bliže. 


Ali rumen nestaje i blijedi. 

Kroz suzno oko gledam kako je zadnja svjetla pruga 
omeđila vrhove tamnih divovskih gora. 

Moja duša htjela bi da se diže. 

O nebo, nebo, dođi mi bliže! 

NA LIVADI 
I 


U rano jutro šetao sam livadom. 

Pauk je raspleo svoju mrežu i pričvrstio je na nježne 
latice poljskog cvijeća. 

Kazao mi je, da su se rodili mladi pauci i da će oni jesenas 
satkati mrtvačku koprenu umrlom poljskom cvijeću. 


Cvjetovi su to čuli; bolno su se stresli u svježem lahoru 
i poput uzdaha dizao se opojni miris iz njihovih 
čašica. 

Ali kad su ih zagrlili topli zraci sunca i poljubio ih prvi 
leptir, cvjetovi su zaboravili riječi pauka i opet su 
bili veseli. 


lI. 


Upitah cvijeće: »Tko vam daje da tako bujno rastete i 
* pupate? Tko načini krasno ruho Šarenih latica. i 
svježe zelenilo mladih listova? Tko vas obdari 
opojnim mirisom i tolikom ljepotom?« 
»Sve to učini Vječna Ljubav — odgovori cvijeće. 
»A tko je kriv, da vaše glavice klonu, latice uvenu, listovi 
se smežuraju, a korjenje usahne?« 


Žalosna glasa odgovore cvjetovi: »Milovala nas je rosa, 
igrali smo se sa svježim lahorom, grlile nas sunčane 
zrake i ljubili leptirovi. Sve njih smo ljubili i kraj 
toga zaboravili, da jedan dašak svoje cvjetne ljubavi 

uzvratimo Vječnoj Ljubavi, koja nas je tako divne 
stvorila. Stoga venemo.« 

Tužnim pogledom promatrao sam cvijeće, kad se pomoli 
pauk, te me upita, zašto sam se snuždio. »Žalim 
sudbinu cvijeća« — odgovorim. 

»To drugima pričaj« — nastavi pauk lukavim glasom. 

' »Mi o tebi mnogo znamo. Čini se, da u sudbini 
cvijeća oplakuješ svoj vlastiti udes. Ti se često 
zanosiš ljepotom cvijeta, puštaš da te miluju laskave 
riječi, igraš se burom svojih strasti, ljubiš uživanja, 
a srce svoje poklanjaš stvorovima. 1' ti, poput 
cvijeća, zaboravljaš uzvraćati ljubav Vječnoj Lju- 
bavi i zato ćeš... « 

»Šuti!« — ciknuh i već sam podigao ruku na pauka, ali 
on se sakri i podrugljivo mi dovikne: 

»Hoćeš da me ušutkaš, ali istine ne prestaju time, što se 
začepe usta, koja ih govorel!« 

NJOJ 


Prijateljice, nemoj, da te zovem i čekam, 
jer čekanje je pusto kao mirna pučina na kojoj se ogleđa 
sivo nebo. 
Prijateljice, nemoj, da te zovem i čekam, 
jer što su riječi koje zovu, kad su zatitrali složni zvuci 
. srodnih duša? 
Prijateljice, nemoj, da 1 te zovem i čekam, nego dođi — 
sjedni! 
I ja ću na zemilju sjesti do tvojih nogu i slušati ću tvoje 
želje. 
Zahtijevaj što hoćeš, traži mnogo, 
ništa ti uskratiti ne ću. 
Ako život moj zatražiš, i njega ću ti dati, 
i samo ću žaliti, što nemam dva života, 
ali ne zato što ne bih mogao dalje života dane krad 
nego zato, što ti ne mogu još jedan život dati, 

ANTE ROCCO: 


PJESMA NAŠIH DANA 


NOCTURNO 
Noć kasna, I svete, Sve sam dnevne brige i misli 
Kroz stakla na prozoru Na me se ruše... Utopio. u dimu cigarete 
Zvijezde svjetlucaju. Na dnu duše I — poput vjernog hrvatskog sina 
Stara ura na zidu Nešto steže, U po čaše domaćeg vina. 
I moje srce Na dnu srca Ljudi u gostioni se smiju pričajući nešto živo, 
teško kucaju. Nešto boli, Kao da nikom ništa nije krivo. 
Iz tišine Nešto grca... I moje je društvo jako veselo, 
Sablasni časovi Mjesec bljeđe sja. Samo se jedan smiješi kiselo. 
Se dižu, ' Zvijezde zadnje, Svakom se smiješak spustio na usta 
Plamenim jezikom Iza stakla, Iz kojih viri tanka cigareta. 
Lice mi ližu. Još svjetlucaju, Oko svih magla je gusta 
A iz tmine A stara ura Od dima i zadaha svijeta. 
Sablasti lete. I moje srce Na vrijeme i prostor nas sjećaju samo 
Sablasti strašne — Još kucaju. Cigarete što redom ih paliti znamo. 


A kad nam ih nestane, 

Tad veselje prestane: 
Opazimo, da je prazna čaša, 
Sjetimo se kako je kratka mladost naša, 
Pa tiho, pokunjeni, 

Platimo i kući krećemo. 

A po putu srećemo 
Smetlare, 

Mljekare, 

Stražare, 

Svaki dan tipove iste 1 stare, 
Obavijene u maglu gustu 
Kao u dim cigare. 

KAVANA U PODNE. 


Sumornost podnevnog umora, 

Pomiješana dimom jutros popušenih cigareta, 
Posjedala je na prazne žute stolice. 
Mramorni stolovi tužno gledaju 

Jedinog gosta. 

A čikovi u pepelnicama pričaju 

O gostima što su jutros bili, 

Pušili, ćeretali, crnu kavu pili. 

Velika zrcala (koja su gledala nekoliko generacija 
I preživjela nekoliko država i nacija) 

Oblio je znoj od predproljetne vrućine 

I stoljetne dosade. 

Lusteri su se ozlovoljili gledajući «uvijek iste ljude, 
Koji o svemu glasno debatiraju i sude. 

Pa ipak, sada je mir. 

Samo se kadkad čuje 

Zveket čaša i koraci konobara, 

Što razbijaju sumornost podnevne sjete, 
Koja je posjedala na prazne žute stolice; 
Na ulične sjene, ' 

I na mene. 

MAJCI 


Majko! 

Neprestano tvoje počivaju misli 

Na sinu što u gradu uči. 

Ti ga čekaš s nestrpljenjem, 

Da dođe kući. 

Gle, već vidim: tvoja bijela ruka 
Namješta zastore nove 

U sobi tvojega sina. 

Već se brineš za posteljinu čistu, 

U žurbi tajinstvenoj nekoj, 

Jer želiš da na postelji mekoj, 

I na tvom krilu, 

Sin ti počiva. 

Ja znam, da u toj sobici bijeloj, 

I u tvom oku, 

Vječni se zrcali mir. 

AP ti ne znaš, majko, da je tvoga sina 
Burnog života zahvatio vir. 

Ti ne znaš, da je njemu krevet muka 
I kuća često nesnosna ko glad. 
Majko, tvoga sina 

Kuša progutati grad! 

Ne namještaj, majko, posteljinu meku, 
— Jer sin ti ne će doći! — 

Ne namještaj zastora u njegovoj sobi: 
Ta sin je tvoj u najljepšoj dobi 

I često — oprosti — i ne misli na te. 

NAŠA ZEMJA 


Ne gledaj ono što nad stolom stoji: Na tvrdoj posteji u nas se dite rodi, 
Sliku tvoga sina na razapetu platnu, Po tvrdem kršu čovik u nas hodi, 

Jer sin je tvoj dovoljno razapet Tvrdu zemju kopa, a iz tvrdih stina 
Na križu gorku i zlatnu, Istisne u jematvi koju kapju vina. 

Na križu boli što vriju 

Iz radosti što se u gradu kriju. Mome nam je mater primekoga njidra 
Samo te jedno molim, o, majko: Pa po njemu svoja raspinjemo jidra, 
Vini se dušom do nebeskih visina, Mi njega sa trudom u kruh obraćamo, 
Sjeti se češće u molitvi sina, 2 Za falu mu najboju mladost uzvraćamo. 
Kojeg često guta 

I bol, i patnja ljuta. “ <a \ Kad nam lozje rodi — sve Bogu gre na diku, 
Moli se, majko, A kada ne rodi — gre se u Jameriku, 
Da ga grad ne proguta! Pa se kogod vrati i čagod donese, 


A kogod u greb i nadu odnese... 


U nas se judi mučidu i Boga molidu, 
Rojeni pošteni — tako i osididu. 

A kako su vikli na tvrdem počivat, 
Meju tvrdim stinam gredu smrt uživat. 

PISMO / 


Dragi prijateju! 

Nemoj se čudit? 

Ča te ja, težak ubogi, ki ti nisam nikad pisa' 
Odkad smo se rastali (jema deset lit!) 
Šforcajem, da moraš ove škarabeže Štit. 

Ja sam te ti, škužaj, zamolit: 

Nikoliko peč mi je posla brat iz Bonzajera, 
I zove me da dojdem za šototajera. 

Pa te lipo molim (jer ti boje umiš), 

Da mi karte za pašaj učiniš, 

I pišeš koliko mi triba pinez poslat. 
Škužaj, nisam te 'ti šekat, 

Ma dobri smo prijateji u skuli uvik bili, 
Skupa berekinali, grozje i smokve krali, 
Ribe lovili i u moru se kupali. 

Puno smo se mi dva volili. 

Vi ste se, ondac, u grad priselili, 

I nismo se više ni vidili. 

Sigurno te ne bi pripozna kaki si gospodin, 
A bit ćeš ka ćaća (Bog mu da zdravje!) fin. 
Meni je mater lani priminula, 

A sestra, Marija mala, 

Litos se udala. 

Triba mi skončat, 

Jer te ne ću više šekat, 

Vengo te lipo molim, to mi uredi, 
Pa ću — ako Bog da zdravje — 
Na lito partit u Bonzajer 

Da budem šototajer. 


OPROŠTAJ S NAŠOM MLADOSTI 


Pojte sada, s Bogom, pojte, vi mladići lipi naši, 
Priširoki, priveliki svit ovaj nas ne plaši, 

Jer vi znate svoje pute, svoje kuće i komine, 
Sićate se vavik rado mile svoje domovine. 


Pojte, dragi, samo pojte, di je boje i di je kruha, 
Jerbo je teško prez slobode i praznega bit trbuha. 
Na mijare kilometri jošće dobrih judi ima, 

Pojte njima, tamo pojte, kad ih eto blizu nima. 


Hranite nam dicu našu, pa da dragi Bog nam da, 
Ča to znači bit" prez kruha, nijedno nam ne saznade, 
Kad nareste, neka svako naše dite ovo vidi, 

Ča su vavik, vavik sanjali i želili naši didi. 


“ Ostanite tvrde stine, molte Boga za nas vamo, 


A mi ćemo vavik mislit i moliti za vas tamo. 
Pa kad trumbete zaoridu i krvavo osvane more, 
Mater zemja to vas zove — krcajte se na vapore! 

FRANJO RUBINA: 


MOJ OTEC 


Muž od pluga i motike 
s podrapanom rubačom 
je on: 

moj otec. 

Plug z pisani voli 

i žul krvavi 


mojega očeka hrani. 


Podreti mu oče se hiža, 


za stibru mu kravu prodali; 


dva su mu voli ostali, 
i zemle dve rali. 


Ni poznal ga nišče, 
gda bil je soldat; 
samo ime, i broj, 

i srce 

za Cara je išlo vu rat. 


Doma je došel, 
gda let 
je zvršilo pet. 


Pozablen je ostal ve, 
ne pozna ga nišče, 
Šekutor, gda porez išče, 
ne pita: gdo si? 

Il maček, il pes? 
Čkomi i plati! 

Država treba penez! 


Moj otec, nigdo i nišče, 
gda ga ne trebaju, 

ime i broj, 

gda ga trebaju, 
»bedasti, zatucani muž«, 
ima očinsko srce, 

ima me rad. 


Ne daje mi kušlece, 

ne gladi mi lice; 
povedat mi jedino zna: 
»Sin, naj postati fakin! 
Zmisli se negda na selo, 
na sestre, na brate, 


a mi bumo mislili na te.« 

DA ME NEJE TATA POSLAL VU šKOLU 


Da me nesi, tata, poslal vu školu, 
za koju sem negda, 

v selskim gačama, 

imel noru volu, 

kak za gospodskim hlačama; 

da me nesi, tata, poslal vu školu, 
na protuletje bi otišel 

v soldačiju, 

v jesen na urlabu bil, 

a k letu se oženil 

z domačom kojom pucom 

i dobil herbiju: 

ral zemle i kravu, 

a ovak, 

za škole nemam penez, 

pak, 

z brigom kaj bum jel 

i v noči gde bum spal, 


* moram treti glavu. 

A LA DOMJANIĆ : KAJANJE 


Za me i za moje drugove 


Cesta. Poet. ' Oprosti, Gospode! Ti si vječan, 
Duga i bela, : Idei gazi, > U nama teče krv stoljetni, 
Kraj zagorski drag. Črlene ciklame vu travi. novih pokoljenja. e 
: Ti znaš našu slabost, 
Mrak. Mariitutca. i U nama živi duh Ti znaš našu mladost, 
Pospala sela. Čeka. Drhčeju breze. ' lutanja, ; Fer : 
Luna zašla za oblak. Negdo se žuri čez steze. duh traženja Ja vira kaki 
$ novih uvjerenja. često smo robovi 
Trnac ika podlih neistina, 
Hižica spi. Pogledal čez veje, | Opreni, Grospode! oboli: misa. 
Luč. Obločeci plavi. Ves crlen se smeje. Mi smo mladi, Uvjerenja nova! 
poletni. , 
Huncut! Oprosti, Gospode! 
Je videl, 4 I 
Kaj videt ni smel. j 


SUZA 


Dijete je malo 
biser prosipalo. 


Pjesnik ga u ruku uze, 
poljubi . 

i osjeti 

bol djetinje suze. 

CAPRICCIO 


.Ne voliš me. 
Dobro. 

Plakat ne ću. 

Kad nisi bila prva, 
ne trebaš ni zadnja 
biti. 


Pozvat ću velikog grobara 
uspomena: Vrijeme. 

Neka u mom srcu 

svaki izbriše trag 

sjećanja na Tebe; 

neka mi bude praznine puno 
i mraka tihog; 

neka iskopa grob, 

u kojem da istrune 

sva moja čežnja za Tobom. 


Na grobu ću zasaditi 
cvijet: Zaboravak. 

Svakog ću ga jutra 
zalijevati 

vodom Tvoje ravnodušnosti. 


Kad prođe neko vrijeme, 

i na tom grobu nikne trava, 
doći ću na nj s drugom ljubavi 
na prvi rendez-vous. 


IGRAČKA 


Ti si još onda bila 

djevojčica nestašna, 

mila 

i mislila si: 

»Srce, koje mi on poklanja, 
igračka je lijepa, mala, 

od lutke ljepša plavokose, 

s kojom sam dosad se igrala.« 


Srcem mojim malim, 

srcem, koje Te voljelo 
toliko, da je oboljelo 

od čežnje za Tobom, 

Ti si se igrala 

kao i s lutkom plavokosom. 


Možda si ga i voljela 
kao i lutku plavokosu?! 


Ono je tražilo više, 

jer srce traži srce. 

Ti onda još ni znala nisi 
koliku je meni bol zadalo 
ono Tvoje djetinje srce malo, 
što se tek igrati znalo. 

Ivo Sokač: 


MAMINO PISMO 


Najprejdi pozdravljam te puno 
i mi smo zdravi si, 

al nigdar ja nemam mira 

si mislim: kaj delaš ti? 


Da japa otide v gorice, 
cele noči ne spim, 

soze mi tečo i mislim: 
kak je de s njim? 


Morti si v gradu gladen, 
što ti opere veš, 

ali imaš de koga, 

da mu se reči smeš? 


Ja sam ti, sinek moj, slaba, 
ne vidim ti dobro več. 

Si mislim, što ti bu pisal 
kakvu poštenu reč? 


Sakim se dnevom molimo za te 
i ha te mislimoj si, 

navek si samo mislim, 

ali buš srečen ti? 

VUZMENI ZVON 


Denes je tvoj glas pobožen, 

grlo je tvoje silno i jako, 

da čuti more črez megle na dalko 
srce ga sako. 


I ja ga poslušam. Počila bo duša 
kaj mislim da duša je sama, 

a negdi dalko posluša 

i moja ga mama... 


KOSCI 


Temne se tenje vleču po travi 

da kose: Đurek, Ivek i njihov stric, 
jena im misel tira drugu, 

na dalko se čuje: šic, šic, šic. 


Zvezde drfču i v rosi lešćiju, 
ni jeden se glas ne čuje od ftic, 
samo se trava zvija 1 plače 


šuškavim šikanjem Šuška i šepće: šic. 


Z rukom prek čela brišu si znoj 

i bruse kose Đurek, Ivek i stric, 
pljuneju v roke i ideju dale, 

jen za drugim delaju vale: šic, šic, šic. 

KURUZE SPIJU 


Vu polju kuruze več spijo, > Sreča je v nami 


a moje misli dalko letijo, i delamo sami 

a kam? raj... 

Bi ti povedal, Drfče več duša, 

da sem se vu te zagledal, pak tiho posluša 
ali me sram. al ideš ti.. 

Tam dalko vu črnoj noči Dva ftiča na grani 
dve zvezde svetlijo popevlju kak lani: 
kak tvoje joči, »Srečni smo mi, 
zakaj? stečni smo mi... « 


SAKIMOJDAHTE ZOVE 


Saki moj dah te zove, Denes bum spalil strasti, 
Sako te moje joko išče, vubil bom srce kaj voli 
Med puno ljudi ja sem sam, tak ludo, i kaj još denes 
A tuga mi srce stišče, za ljubav je moli. 


I da bom zakopal to srce, 
. za njega ti naboš več znala, 
= kajti do vezda mu nisi 
nikakve radosti dala. 


IOO 


MAJCI 


Kad rana najjače zapeče, a srce kad najviše krvari, u 
mojim grudima nešto plamti, za tobom, draga majko! . 

U duhu gledam Tvoje drhtave ruke, kako sma 
radost svom sinu — da bude sretan. 

Gledam Tvoje suze, kako se lome od krvavog s srca, 
da s njega bol skineš. 

Znam kako Tvoje usne u kutu malene crkvice šapuću 
molitve tihe, koje se dižu prema nebu — da njemu bude 
bolje. 

U sobi, kad sam sam, okrenem se prema zidu, gdje visi 
Tvoja slika: 

Ti me gledaš bez riječi... 

Pitaš me mnogo, a ja se tek usudim s drhtavim usna- 
ma šaputati: 

Željan sam, majko, sreće na Tvome krilu. Htio bih 
otići iz ovih maglovitih krajeva, gdje mi ljudi paraju srce, 
gdje duša tako pati. Htio bih doći k Tebi, da Tvoje oči 
zasjaju u mojim mutnim zjenama. Zašto je, majko, kraj 
Tebe svaki dan život lijep kao svetkovina? Zašto je kraj 
Tebe bura života obasjana zlatninom sunca? Zašto je kraj 
Tebe i bol tako slatka, a svaki trn je kraj Tebe ruža... ? 
Zašto kraj Tebe zaboravljam, da ima težine na stazi mog 
Života, a oči mi uvijek sjaju? 

O, kako bih opet bio sretan, da me Tvoja ruka miluje, 
da me Tvoje oči gledaju, a usnice šapću: 

Dragi sinko, život je tako plemenit i lijep, samo ga 
shvatiti treba... 


IQI 


Znam, draga majko, da su Tvoje kose isprepletene 
znakom boli za svojim sinom. Njega to boli, jer najteža je 
ona bol, koju patimo zbog ljubljenog bića. 

A kada dođe jesen, slomljen ću tražiti Tebe i doći 
u Tvoju blizinu, da mi duša zasja, a srce nađe smirenje, 
majko, na krilu Tvome. 

Fr 


\ 


\ 


\ 


= ŠKARIČIĆ : 


\ MAGDALENA BEZ KRISTA 
\ 
4 
Crnom haljinom do poda 
pokrila sam nagost najgrešnijeg 
tijela. > 
Sve imam što treba: 
i mekane duge kose 
i najdubljeg kajanja suze 
ali kome da operem noge? 

DINKO ŠTAMBAK : 


STUDENT IZ SANATORIJA VILLONU 


— HE! Dieu si j' eusse estudić. — Villon 


— Da sam učio, imao bih čistu posteljinu, — 
a evo, skitnice, ja sam u čistoj sobi, 

i ova anđeoska bjelina uplašuje mene. 
Da nisam učio, bio bih zdrav, 

makar probisvijet. 

Krao bih, radio na krovovima, 

iščekivao bih brodove u lukama, 

bio bih žicar i udarao debelu žicu. 
Možda bih dopro do kelnera 

i do obera! rumena i gojna. 

Koliko puta sam buljio mrzovoljno u poslugu, 
kako pošteno masti bradu, 

a ja sam bez kave i večere 

učioj pušio i kleo, 

pio vodu ko zatrovan 

i stare čikove nanovo ispijao. 

Jutrom sam se gegao na Univerzu 

i zaustavljao se kraj Univerzuma, 

da udišem s druma 

toplotu kave; čaja i ruma. 

Udovoljena nosa slušao sam predavanja, 
preko odmora drugovi su jeli, 

a ja sam se verao uz kolege, 

da isprosim u nekoga pol ibra, 

I bio sam sretan, da ne možeš bolje, 
bio sam sretan do Božje volje. i 


/ 


U podne ravno u »Hotel Propast«. 

Pružim 3.50 din. Student, križar sa znakom, 
pruži mi dukat i komadinu kruha. 

Dođe red na me, da predam cedulju. 

Časna sestra doda mi juhu i tanjur pasulja 
i nagriženu kašiku od aluminija. 

U dvorani ima kolportera, jedan; sa gušom, 
sok iz rane otirao je rukavom. Bijaše i dama, 
studenata, fakina, a nad nama gladno truplo Krista 
i zapovijed na zidu: »Jedi polako, 

ne žderi, 

pomoli se Bogu, napij se vode, 

i prtljaj, mili rode!« 

Da nisam učio, bio bih zdrav. 

Šta? Već listopad u ulicama? 

Studenti se vuku traljavo po fakultetima, 
ko i ja nekoć pun žeđe da učim. 

Onda me nešto počelo češkati po prsima. 
Znao sam, da uzalud mozak i glavu mučim 
i da oko upada lagano, dublje, 

a nevidljivi je orač Glad orao duboke bore. 

HODOČAŠĆE IZVAN SEBE 


Svanljiva radost snova svježi lice 
pričom o duši vjernoj vjetrokazu. 
* Ročište čulnog juga putokazu 
šaplje: kaži mu put gdje plove ptice. 
On nema snaga ni u sebi istom, 
pjesnik: je cesta što mrzi konake, 
on voli vjetar, cigane sa kistom, 
što čerge rišu mamurne konake. 
On nujno živi u oku vjesnika 
novih zemalja i vrućih obala, 
njemu je tuga pluća pozobala, 
tuga budala i umor pjesnika. 
Najvoli tutanj dalekih gromova, 


bezdom, pod krošnje skriva zlatnu ate 


olovkom hvata obrise domova 

kroz prisan san i kroz kišu plavu. - 
Kiše izgleda okom dalekozora, 

niz mutne lokve oktobra memljiva, 
dugu zazivlje na jutra dremljiva 
pred jasne, plohe opranih prozora. 
Zaveden čudom skitačkih drumova 
na svakoj lađi on je proklet Žid. 
Vjetrokaz čuje s vrha svih humova. 
Počesto puši uz Kitajski zid. 

KRV 


Tko omirisa krv, u jesenju dunju 
vas se upi. Kapaju u nju 

boje vina kroz zasanjane draži, 
zakukaše jesenski pejsaži. 

Kroz šutnju se mnogo klelo, 
malo pjesme, a mnogo se htjelo, 
kroz noćnu je psovku sjalo 
nebo, što je u podrume palo. 
Dunjo, juže rujna, ruji 

krv, psovkom bruji naša pjesma 
iz koje davno nestaše slavuji. 


JUTARNJI SUTON NA MORU 


O mol se mrtvo ubija kiša. Lampa nema, 
jedna, dnu luke, otkri nature morte boema; 
trpko je more ko psovka iz Šupe, crnina bije 
od utroba lađa. Kiša bezbojno lije. 

“Iz krčme smrad petroulja, zijevanje aa, oja, 
noćobdija pjeva, zora puca, Mare moja. 
Vrh se jarbola nad sivilom zašiljio, 
ložač protegnu noge, krmeljivo je zaškiljio 
na prvog prolaznika. Nosač, bagaža, 
mrtva pročelja kuća, ljeto, plače plaža, 
ugasle boje krovova ukletoi mrtvilom biju, 
tuga jutra rasplaka sanjara i aveniju. 

PJESMA KRVI UVEČE 


Ja bih naprijed makla niz muk ove noći, 
dok ti jadno Ššetaš u versima ovim, 

što ih nudim tebi u kratkoj jasnoći, 

da gdjekada rečem: bar u rimi plovim. 
Još vidio nisi ni rođeno selo, ' 

eto, slave moje, ciganine vrući, 

proljeće je sada, al ševe veselo 

odletješe jutros tvojoj rodnoj kući. 

Ja te u mrak vodim melodijom gorkom, 
poezija tvoja tek u mraku diše. 

Kad si se rodio, prošla je povorkom 
pjesma vagabunda u žaobi kiše, 


MOREPLOVČEV OKVIR 


Lice. Proklisli sprovod. Demon. Južni pejsaži, | Ž 
Šumi nabrekli vodovod. plače srce u duhanskoj draži. 
Čemer. Jasike, dan Slutnje. Putnik na stazi, 
pozdravlja pred noć jablan. zovu jasni arhipelazi. 

Oči. Čame portreti Jesen. Poziv u dvored 


moreplovca u niskoj klijeti. > kroz umrli drvored. 

KUĆA U GRADNJI PRIČA BOSJAKU 


Pred zemljanim vrčem crvenoga vina 
moj gospodari snuje a toploti kuće, 

o intimnom šaptu mrkog ruzmarina 
kad urlikne bura na dimnjakd vruće. 
Kad najavi suton mračno uskrsnuće 
kroz krvava srca usplamtjelih' krina, 
mome gazdi sreću vruć napitak guče 
kroz magiju plavu trsovih dolina. 
Već miluje glavu nerođenoj kćeri, 
sim mu gladi ruke i kopka po bradi, 
sebi veli: blažen tko se u večeri 
kupa u rijeci poljubaca mladih. 

— A ti, nujna ludo, redara potkupi, 
malo se pokunji, pa hrči na klupi. 


JEKA 


Ja ću otići. More, more! 
Nesretne noći. Zore, zore! 
O, puti pjesnika. Avanture! 
Mladosti moja. Ure, ure! 
Novembar plače. Luzi, luzi! 
Ostadoh samac. Druzi, druzi! 

. JOSIP TURSAN: 


OČAJNIK 


Za rosnom svježinom vrelina uzduha zove, 
raspucana žeđa srca: želi moleću kap. 

Nad stabljikom suhom sklopljene ruke tkaju snove, 
da sveta Dobrota spusti i jedan maleni slap. 


Očaj je sledio žile, grijeh si začeo, znam 

i patnja je svagdje, tugu ostavljaš za sobom. 
Put se vječito podaje novom i novom toplinom, 
vjeruj zemlji ona se vjenčala s tobom. 


Plod sazrijeva Što ga toliko želiš. 

U šutnji je bila dobrota, zjena životom govori. 
Uzvišen budi još jednom, jednom samo, 

drag je časak života, kad sutonski plamen gori. 


Za rosnom svježinom vrelina uzduha zove, 
raspucana žeđa srca želi moleću kap. 

Nad stabljikom suhom sklopljene ruke tkaju snove 
da sveta Dobrota spusti i jedan maleni slap. 


IIO 


UVENUĆE 


Sjeta u listu, razlivena. rosa, 
cvijet na okna zavjesu lijepi. 
Noga je bijednika od rođenja bosa 
gonjena stopa izgubljeno strepi. ' 


Uvele ruke zovu mladost, 

sijeda kosa suzu izlijeva. 

U brlogu kuka zabačena starost. 
Samotnik pjesmu tugom zalijeva. 


Odbačena ruža u prašini, 
prolaznika dobrog čeka na cesti. 
Iščekuju oči u tišini, 

hoće li topli pogled sresti. 


Iz mraka pjesma utopljeno zove. 
Na zaspala vrata kucka zora. 
Ljubavne noći predu snove, 

u kojima lista utopija skora. 


Buđenje novo u njedrima cvate. 
Bogovi pružaju ruke s vrhunca. 
Ostavi sve, da čekamo jutro, 
jutro puno sunca. 


III 


SPOZNAJA 


Ishlapile su plave mjesečeve vode, 
sađeno u srcu ocvalo je cvijeće. 
Umorne se misli raspinju pred burom, 
prevareni traže put do bolje sreće, - 


Ko tuđa sjena život za nama se vuče, 
slomile su varke našu krhku volju. 


Plodovi će strunut s polomljenih grana. 


Netko novi traži uspavanku bolju. 


Gdje su dječji dani (uspomene ljupke)? 
Krvava je ruka prekinula niti. 

Umrla su carstva ispod lažnog neba. 
Hoće li nam zemlja mati dalje biti? 


Spustio se suton po ravnini mrtvoj. 
Vjetrovi su oštri, nad planinom jezde. 
Spaljeno je srce u nemoći pustoj. 
Slagali su ljudi. Zaspale su zvijezde. 


I1I2ž 


SUTON 


Dan se ugasio raspet vrh bora, 
tiha je tiša Žuđena hora, 
kašljuca vrijeme, list je žut. 
Na prozoru kuca pokislo doba, 
ne osjeća trava hladnoću groba, 
svršava, svršava ples i put. 


Pred kućom evo jesen ti liježe, 

ne budi, dragi, zanesen sve žele: 

Na vratima stoji suton siv. 

Noćas sam sanjao o samrtnom grču, 
bijeda i otrov u našem je vrču. ' 
Hoće li popit ga ponosni div? 


I stiže pospano suton hladan, 

da smiri nekog što sustaje gladan. 
On nosi želju uzavrele krvi . 

i zato ne volim da bude prvi. 
Prastara zemlja u meni viče: 

budi se, dolazi žuđeno biće! 


At 


ČEŽNJA PROLJEĆA 


Proljeće, ja te uvijek tako volim 
ko majku, brata ili dragu seku, 
i tako toplo ti se molim: ' 
ublaži našu podivljalu rijeku. 


Tko će svezat razlivene duše, 
tko će smirit plovidbu bez smjera? 
Ima čežnja što nas peku gorko, 
pitamo se: gdje je naša vjera? 


Proljeće, ti ćeš tako neosjetno proći, 
a želio bih neka odu noći. 

Ima čežnja samo dok smo mladi, 
zar će za nas ostat sve u nadi? 


Proljeće, ja te uvijek tako želim,. 
ko rijetku slobodu Zemlje moje. 

I tihu, toplu molitvu ti velim: 

daj kaplju života, gdje bolesni dvoje! 


II4 


GODINE 


Raspukla sreća, cvijet je pao. 
Tko ti je tužne godine dao? 

Ne znaš je I teško ili je pravo, 
kad nemaš kome kazati: zdravo, 


Polje zori, ljeta već nema. 


- Jesen je došla, daja ti ruku, 


Sreća je varka, vjetar se sprema. 
Raste gorčina u muku. 


Ojađen jednom zvati ćeš mladost. 
— Ti bi želio radost! 


IIS 


ČEKANJE 


Već dugo želim drago, toplo. srce, 
da mi smiri oči pobjegle ravninom, 
slatke riječi bez sakrivene Žuči, 

da se stiša rana, rana za daljinom, 


Dođi bez povratka i namještenog smijeha, 
iščekuje te pjesnik na cesti tvoga vijeka, 
O suncu će ti pričat i o želji tihoj. 
Rasanjena polja zvat će iz daleka, 


Gledao bih oči je 1' u njima radost ili suza 

i primio samo ruku, da li žile dršću. : 
Ništa, ništa! I bez riječi prestat ćemo varkom, 
kad dvije duše zanosom zadršću. 

DALJINE 


U lađama vjetra za glasom daljine 
oblak je prošao (radosni let). 
Suza je pala u žaru miline. 
Visina čuva mir, tajan i svet. 


Žudnje rastu nad raspetom zemljom. 
Draga je plava rijeka daljine. 
Mrtva su krila sjela nad gradom. 
Mir što leži je pakao dubine. 


Gasnuše svjetla u stvarnosti mraka 
i ruža što je pod prozorom cvala, 
jer je želja u djetinjstvu jednom 
za daljinom uzdisaj dala. 


. Jesenji list i vjetrovi ludi 


sjećanja nova pišu u dane. 
Daljine, daljine, s vama dolaze 
toplina Zemlje i radosti rane. 


Daljine, daljine, vječite čežnje, 

sva dragost života je samo u vama 
i sve što skriva tajna i tama, 
osjetit se može jedino s vama. 

JESENSKA POPEVKA V TRSJU \ 


Čez leto do Svetog Mihala Je strgala trsje 

je kukček v trsju popeval, je scepala ztojaje, 

s popevkom je zrenje pelal je zranila srca — 

za grojzje kaj Bogek ga ščuval. tak jako, gliboko. 

Vse bol je z veseljem popeval, ' Vmiral je kukček v stučenoj zemli 
kad bil je i dan več bel i zužno popeval Skini 


vse bol se je trsek smejal ča = = lk ua ia 


kaj grozdek bu dozrel, 


Plakal je bratec v trsjecu dragom 


i teško zdih 
Od Velike Meše ni godine bilo, bu e kaj pi 


a trsek je rasel, 

grozdek se smejal 

kukček popeval 

čem — — — — bel. 

Ne boj se, bratec, 

zemla bu dala, 

vinček bu zrasel, 

kukček popeva, 

trsek bu zrel. 

Od Velike Meše ni rosa opala. 


Nebo je cvelo, 

je srčace grelo 

i jesen je išla š čudaj veselja. 

Al žalost je došla 

o Svetom Mihalu. 

Po bregima lepim je vudrela tuča. 

POZABLENI DNEVI 


Kak plave dišuče vode 
davnih je dneva nestalo 
i vse kaj drago nam bilo 
tak dalko je negdi ostalo. 


Znad dobrog toploga doma 
su staru strgali veju. 

Pri zgašenom kominu mrtvem 
tak jako rane pečeju. 


Vse kaj naše je bilo 

su zgazile nove leta 

i lepa, poštena starina 
baš nikomu ni več sveta. 


Prestara popevka za tramom 
s pozablenom tamburom spi 
i prešli su dnevi davni 

kak tihi proletni sni. 


Tužno je staro selo v trnaci 
kaj nigdo ga nema več rad. 
Vse ga se srami, vse ga črti 
i z veseljem bejži v daleki grad. 


Vmrli su svetki i veseli godi, 

a v njima i šege naše. 

Kaj bolelo vas ne bu, ludi dragi, 
kad vse bu nestalo vaše? 

STANKO VITKOVICĆ: 


JORGOVANI 


Ovi jorgovani — 

to su vedri dani 

Tvoje mladosti. 

Puni su opojnog vonja, 
mekanih boja 

i neke tihe, tihe, 
cvjetne radosti. 


Ja Ti ih dajem, 

jer si još mlada 

ko ovo cvijeće, 

i u Tebe ima još toliko nada 
i bezbrojnih želja, i sreće. 


Primi ih! Drhtave moje su ruke: 


u njima čežnja za Tobom dršće. 
Blistave moje su oči: 

u njima spava 

molitva plava 

za Tvoje dane, 

za jorgovane... 

KADA TEBE SRETNEM... 


Kada Tebe sretnem — to je kao priča, 
koju čovjek mnogo i zanosno voli, 

što mu plave sne u fantaziji riše; 

a prođe bez glasa — i nema je više, 
tek u srcu nešto kida, steže, boli... 


Tako i Ti: prođeš tiha kao sućut 

i nijema k6 Usud. (Oči su Ti sjetne, 
valjda bi mi nešto bolno reći htjela...) 
U meni se budi slutnja nevesela, 

duga kao sjene predvečeri ljetne: 


ti susreti s Tobom, to je kao priča; 

ja znam, da je laž sve, što se onda nadam, 
i za onu dragu, iluzornu sreću, 

umatam se u bol sve crnju i veću 

i u tešku, tešku nostalgiju padam... 

O, IJA BIH RADO... 


Kada Tebe gledam, gdje klečiš i moliš, 
0, i ja bih rado na koljena pao, 
k6 Ti — žarko, sveto, moliti bih stao 
i volio Boga ko Ti što Ga voliš. 


Al ja dobro znadem, da molitve moje 
nijesu tako čiste i prepune žara 
i bijele kO platno tamo sa oltara, 


nijesu djevičanske — jer nijesu k6 Tvoje... 


DA CAPO AL FINE 


Slutnja o sreći je prolazna bila 

i meka k6 lahor, što prvih jasmin4 
cjelove nosi, tople i nježne 

ka plašljivi zvuci sa violina, 


Lahor je stao i miris je proš6. 
Oči Ti otmjeno sjaju kć svila 

i bešćutno kažu, kako sva moja 
slutnja o sreći je prolazna bila... 

DANAS PJESMA BEZ NASLOVA 
Danas više nijesmo što smo negda bili: Kada će nam reći, da je dosta patnja 
bezazlena djeca iz predvorja hrama. i lutanja vječnih bespućem života? 
Ti si sada mala, elegantna dama, ' Kada će već jednom sebičnost i zlobu 
u modrom šeširu i mekanoj svili zamijeniti srce, osjećaj, dobrota? 
Ja sam kroz to vrijeme prošo mnogo kriza — Ili zar smo zbilja prevareni teško 
bit će, da sam i ja mijenjao se mnogo, svi mi, što bi htjeli, da se pravda vrati, 
kad 'Te više nijesam prepoznati mogo, pa da sudi svima i, bez oproštenja, 
premda si mi jednom bila tako bliza. : da svakome vjerno po djelima plati? 
Pa ipak sam često dolazio, da Te Da otare suze s očiju sirotA, 
čekam, kao nekad, u svojemu kutu, i da posuši mrlje ljudske krvi svježe 
al sam im& dušu razboljenu, žutu, i otupi britkost tiranskoga mača, 
i srce, u kojem zle se misli jate. a. što ponosne glave slobodnjakA reže? 
Ta nije ni čudo: nijesi više došla, Tko bi znao tu da utjehu nam pruži 
pustila si, da me patnja tuzi proda. : i u lutanju vječnom bespućem života? 
A ja, kad to vidim, nešto slutim ko da | O, hoće li ikad sebičnost i zlobu . 

A : rade ao. 

u čekanju onom sva mi mladost prošla... zamijeniti srce, osjećaj, dobrota? .,. 


124 125 


PJESMA SANJARA | PITANJA 


Pustite nas nekoliko pukih sanjara, Zašto je danas u zraku toliko pitanja mnogo? 
(jer takvih ljudi zbilja mnogo nema): Svuda, na svakome mjestu i u svakoj minuti 
mi smo odabrali, tako, par žalosnih tema, ona nas guše i sjedaju, teška k& mora 

da nad njima plačemo. na slomljene prsi.,. A svemir o njima šuti 
Mi smo kucali (ali nam nijesu otvorili) 


i tražili (a nijesmo našli); i sva su zanijemila usta. Tek oči krvavo gore, 


.1. 4 . o 
nas su potvorili, duše se kidaju bolne, svaka na svojemu križu 
. . . 3 
da smo predaleko zašli, umorne poniru glave. O da, ta pitanja muče 
Ši arko kudćali na srca : ' i peku ko vatre, što živa tjelesa na lomači ližu! 


i tražili duše. 

Ljudi se tome smiju i čude. I Tražeći odgovor kakav, mi smo, prepuni nadA 

kod ogleda spremni na Golgotu pošli. Nijesu nas bregovi seli 

par savjeta dobrih: ni kamenje oštro, ni trnje. Stigli smo sve do giinacu 
da) se prođemo zvijezda i snova. a pustoš nađosmo tamo, gdje istinu naći smo htjeli . ' 


Oni ne znaju, da mi od toga živimo, . 
š “a : SA Sada S : E 
mi, koji malo kome što skrivimo, m a klonuli sasvim. Nade su (varavi snovi!) 
osim samima sebi... čezle, jedna po jedna, potiho, neznano kuda — 
Pa ipak: nitko nas ne voli. | 1 mi smo ostali sami, u tmuši pitanja mračnih 
. » 
Sa svoga gone nas praga, što nas, ko Kaina Gospod, vječito progone svuda ; 


k6 da smo prosjaci kakvi. 

A nas to zaboli: 

— Zašto ste, ljudi, takvi? 

Pustite nas nekoliko pukih sanjara, 

(jer nama sličnih zbilja mnogo nema): 

mi smo u svijetu naučili par žalosnih tema 
i sada nad njima plačemo... 

JA 


O, ja mnogoput ćutim, 

da bih nešto htio, 

da bih rado nešto drugo bio 
nego jesam. 

A tko sam, uopće, ja? 


Možda zamrli miris bijelih manjolija, 
sjena šuma u podne, 

pjesma sa poljane rodne, 

odsjev nedužnog oka, 

mladićeva melankolija? 

Možda sam molitva sveca, 

kajanje, suza i bol, 

razbludnost, grijeh, idol? 


Ne, sve to ja nijesam! 
Ja samo vječito tražim, 
ima li Biće, što zna: 
tko sam, uopće, ja?... 

NJIMA 


Oni su naši: 

krv naše krvi, 

među nama prvi, 

naše zemlje gruda. 

Leševi trunu njihovi svuda, 
i tu i tamo prijeko, 


daleko... 


Ovdje ih naše molitve prate, 

ovdje ih progoni mržnja i vika 
gavrana, što se nad strvinom jate, 
gmazova, što su za par srebrnika 
izdali zemlju... : 

S njima nas isti ciljevi vežu 

— ko što smo jedne kolijevke čedo, 
ko što nas iste verige stežu —, 

s njima jedan šapćemo Credo: 


»Sve će to proći: 


oni su naši — 
oni će doćit«.. 

MIRA VRKLJAN: 


OSJEĆAŠ LI... 


U bezbrižnim, suncem obasjanim danima sjekli su nam 
se putovi. ' 

Neko vrijeme — kratko — a možda i dulje vremena 
teći će usporedo. A onda... MA i 

Novi će putovi sjeći naše, novi ljudi ući u naš život. 
Ostat će samo uspomena na nekoliko lijepih dana. 

Polagano izblijedit će i ona. MASP= a 

A osjećaš li, kako duboko u nama tinja želja, da ipa 
ne bude tako! mm 

O, kako to, napisano, jednostavno izgleda! Z 

A ipak svaki taj događaj odnosi sa sobom dijelove 
našeg života. Odnosi nešto lijepo i veliko što se nikad više 
ne može da vrati. KR. a 

I gomilaju se uspomene. One zacrtavaju ožiljke u duši, 
koji trajno ostaju. Konačno, postajemo zbirka uspomena, 
kojima dosađujemo sebi i drugima. 


. osjećaš li, da duboko u nama tinja želja, da ipak ne 


bude tako... 

SMIJEH KROZ SUZDRŽANE SUZE 


Nikad do danas nisam znala, kako je neizmjerno teško 
smijati se dok u kutovima naših očiju blistaju suzdržane 
suze. 

Nikad do danas nisam znala, kako je teško voditi ne- 
važne razgovore u obliku ljubaznih riječi, dok se duša kida 
i lomi pod težinom pitanja na koja ne nalazim odgovora. 

Dosada u mojim je očima blistalo sunce obavijeno la- 


.ganim, prozirnim maglicama sanja, a u duši nosila sam sve 


bogatstvo osjećaja i mladenačke obijesti i radosti. 

Vjerovala sam u Život, vjerovala sam u ljude. Mislila 
sam, da je sve onako kako sam zamišljala na osnovu pri- 
čanja i priča iz rane mladosti. 

A sada je sve obratno. 

Kome da se tužim na kukavnost ljudi u borbi za svoje 
ideale i svetinje? 

Kome da pričam o zlobi, lakomosti i egoizmu onih, koji 
su jezikom tako pošteni? 

I zato moram da se smijem, dok u kutovima mojih 
očiju blistaju suzdržane suze. 

MIRKO VUTUC: 


ČEKAŠ LI 


Čekaš li me jošte, 
moja draga Nano? 


Vraćam Ti se. 

Opet sam slab 

kao nekad, kao malo dijete, 
kad sam lovio leptire 

i držeći se Tvoga skuta, 
molio se Bogu. 


Vraćam Ti se. 
Dobar, tih 

i nježan, 

kao golubinji dah. 
Pričat ću Ti priču 
o ružnom snu, 

što su ljudi nazvali 
životom... 


Pričat ću Ti, 

kako sam i zao bio 

i htio bježat daleko, 
daleko 

gdje lopoči cvatu 

i zrak vonja svježinom, 
tek mjesečevim trakom 
dodirnutih voda. 


ME NANO? 


Bježati sam htio 
među ljude, 

što su uvijek nagi 
i uvijek im vidiš 
na oporom licu, 
vole li te 

ili mrze. 


Pričat ću Ti, 

a Ti ćeš gladit moju kosu 
i oboje slušat ćemo rosu, 
kako tiho, 

tiho, 

sve to tiše 

tiše 

tiše,“ 

lijepi mrak 

uz naše malo selo. 


Možda ću i sretan postat?! 


I bit ću. 

Tek nad mojom glavom 
kesiti će zube 

jedan tmuran oblak, 
jedan ružan, bolan, 
nemiran i sladak 

san. 

I pričat ću Ti, 

da me nešto boli, 

a Ti ćeš kao svaka žena, 

a kao majka napose u brizi, 
pogladit mi i opet kosu 

i s tužnim odsjevom u oku 
reći tiho: 

proći će Te, sine. 


A ja ću se tiho 
nasmješiti čudno... 


Smijat ću se nestašno, 

jer sam opet dijete. 

Smijat ću se ludom trubaduru 
što mjesecom ga zovu. 


O, smijat ću se djetinji 
i slatko, 
kako 


naivčina mjesec 
neumorno plete vijenac 
oko nemoralne zemlje 

i vječno se nečem nada. 


Sretni ćemo možda biti, Nano! 


Reći ću Ti želju, 

da budem samo Tvoj 
i kako bi htio, 

da u Tvome krilu 
samo pjesme pišem. 


(Te pjesme znali bi oboje 
i prije, 
nego bi ih prenio na papir). 


Kao Bog ću praštat 

i nikad više nikom ne ću, 
radi sebe, 

biti zao. 


Čekaš li me jošte, 


moja sijeda, sjetna, stara Majko?! 

TOGA 


O, dragi moj dom Zdavnja je to bilo, 
i dragi grad, dok bil sem još jako mali, 


tak mi je lepo vu tebi, dok bil sem još jako mlad. 


tak jako, jako imam te rad. . Ž 
Denes ja drugač govorim, 

: : nego vi 1 Ti, 

Vu tebi kiraka rodil draga moja, seda mati. 

i moja mati tu živi, 

A moj jotec? I malo još, malo još, 

On dogo, dogo, ja nebom više tu domači. 

tam na tvojem grobju : “ 

tiho spi, tiho spi. Si bote zabili za me! 


Moje trodne noge, 


O, dragi moj grad moje tožne joči, 

vu tebi sem rasel, tam vu strani noči 
vu tebi kravice pasel, bodo pune sozi 

ali zdavnja več. i tak jako same, same. 


A tak sem puno vu tebi ostavil, 
kaj mi nebo više nigdar nišče dal, 
i zato mi je ve, 

tak tožno se, tožno se... 

PJESMA MOJE GENERACIJE 


Kao bogovi mladi | svega, 

sustali smo u hodu svega što nas dodiruje, 
i naš je govor svega što je unutar 
prelita gorčina. i izvan nas. 


Misli sakate blude. Skinimo oblak presahnuo, 


skinimo zvijezdu potamnjelu. 
Žuč je, 
prelita bolom otajnih snova, — —— 
postala slast. 

Naša je mladost umukla riječ 
O, kako je teško Naša je mladost, 
lutati bolesnog mozga ah, ne ću Vam reć, 
i biti svijestan 


BOŽE, LJUDI SU ZLI! 


Bože, ljudi su zli 

i molim Te, 

reci mi, 

iskreno, ' 

iskreno reci mi Ti, 

da li je vrijedno živjeti!? 
Mi se znamo 

(znamo se iz olujnih noći, 

kada si znao kraj mene proći), 

i Ti znaš, 

da moje pitanje nije znak lutanja, 
nego bol i umor 

naše osamljene mladosti. 


Ti znaš, 

da se mojim koracima 
priljubila sjeta 

i da vječno patim, 

jer srce mi je toplo, 
bolno, samo ... 


I ja, Bože, znam 

(o, dobro znam), 

da grijeh je velik 
lišit se života, 

ali, Bože, 

Ti sve znaš... 

Ja to ne bi htio. 

Ja volim svijet i ljude, 


samo sebe ne. 

Bože! Ljudi su zli, 

pa molim Te, 

reci mi, 

iskreno i toplo, 

božanski vjerno reci mi, Ti, 
da li je vrijedno živjeti!? 

NOĆAS SAM DUGO PLAKAO 


Noćas sam kao malo, 
malo dijete plakao. 

Već je dugo daleko 

i njezin me nestašan pogled 
odavno nije takao. 


Sam sam. 


Pognute glave, 
kroz večeri plave, 


NOCNI 


Padaju noćni satovi 
kao teški i tupi 
podnevni kovački batovi. 


Gdje si Ti?! 
Sve je prolazno, 


svemu će biti kraj, 
tek lijepo je vječno, 


lutam, 

i kad se sjene umire 

i ljudi sklope oči, 

ja znam, 

da u moju malu sobicu 
san ne će doći. 


U noć sam ovu 
gorko plakao... 


SATOVI 


tek draga je slast. 
Krvava čast. 


Sumorne noći, 
uvele oči, 
hoćeš li doći Ti?! 


Padaju ponoćni satovi 
kao teški i tupi 
podnevni kovački batovi. 

GODINAIMI 
Jesen 


Jesen je došla sa suzom u oku 
i sahranjenom slikom mjeseca 
u potoku. 


Nismo li htjeli još nešto reći?! 
Nismo li htjeli u žaru podnevnih sunaca 
jadan život preteći 


i popeti se s krikom oroza 
na vrh vrhova nebeskih vrhunaca? 


Ali?.. 


List je pao sa grane 
kao tuga nostalgije rane. 


Tko nam to rastuži pogled djetinjeg oka? 


Jesen — suza u dubini oka, 
zamućena voda gorskog potoka. 

Zima 


Kraj peći uvučeni u se 
(za rudom premoreno kljuse) 
čekamo sudbinu. 


Sva radost i sreća 
odrazi se kadkad 

u pjesmi i vinu. 
Pitamo se često, 

a gdje nam je mjesto?! 


Nismo li, možda, pomutnjom rođenja 
banuli ovamo, 

a sad tek vidimo i znamo, 

da ovaj svijet ne voli 

u očima sjetu. 


I kleli bi, 
al zbog Uskrsnuća 
čekamo sudbinu i naša svanuća. 

Proljeće 


Proljeće, rana, rascvjetana grana 
tek kao dodir ruke vrh čela 

u osvitu nas takne. 

Još sneni i pjani od drijema 
kročimo polako, 

da kao vihor ponad streha, 
upaljeni suncem osjetimo mladost. 


Gradimo snove od kristalna stakla. 


Otkrivene duše 

bez sumnje i straha. 
Vjerujemo radeći bez daha, 
da nas nitko ometati ne će. 


Ah... 


Proljeće je pritajena rana, 
satkana od procvalih grana. 

Ljeto 


Nataknut grumen zlata 
na vrh zvonika sja. 


Nešto strepnjom u nama gori, 
Zar se plašimo žuđenih požara u zori? 


Na prašnoj cesti 

u strašna podneva 

ne ćeš, 

ne, 

baš nikog sresti. 

Poljem žuljevima rode pesti. 


Sunce gori | 

i pod njim žito zri, 

a mi 

za vješala još nismo sazreli. 

ZAŠTO? 


Zašto si povukla ruku, 
zar 'Te dodir plaši? 


Ja ne volim riječi, otrcane fraze. 
Koliko Te volim 

glasom ja Ti ne ću reći. 

Sve što zjene kriju 

i što lijepo znači, 

to tek moja ruka Tvojoj ruci 


u dodiru kaže. 


Ne boj se! Plave oči 

više nikada pogledao ne bi: 
Zato čekam, 

i pričam Ti, pričam 
—usebi... 

INTIMA 


Veče tiho, sjena teški muk, 
u sobi sam. 

Dušu peče — 

— hrvatske bijede sram. 


U ruci knjiga, 

u zraku ure tik-tak-tik 
i vremena se čuje tok. 
Bježi sve, 

tek ostaje — 

— u srcu dragi lik, 


Zašto uvijek biti rob, 
kad mozak muči htijenje 
i dokle će Hrvati 

sami sebi — 

— kopat grob?!... 


Veče tiho, sjenA teški muk. 

U misli s dragim likom sam, 
ali dušu ipak peče — 

— hrvatske bijede sram. 

ISMET ŽUNIC: 


OTAC MI PIŠE... 


: rar 
Otac mi piše, da je morao zatvoriti dućan, 
i ništa sada ne radi; 


(uz Ramazan se to desilo, imat će kad Bogu se moliti). 


čka Nga“ 
Maćeha se pomaterinila, pa mi piše h 
turskim slovima, zamršenim od klinova pisma više: 
— Ismete, sine nerođeni kano i rođeni... — 


Jablan se nad munarom kao đerđef njiše, 
a u meni uspomena kao u ženi dijete diše: 
očeva kuća pred iftar: : 
sofra čeka, još šezdeset kuckucaja i top će puknuti. j 
Otac razlama tanku prohu, istom s vatre čorba se puši; 
kotac zamro, ubila ga glad. đ 
Pomaterinjena maćeha pali lampu. Očev se kaput suši. 
Cocan prede, al ne veselo ko kad bijaše mlad. g 
Vonj oskudnih jestiva podsjeća na vareno zelje. 
Maćeha me se sjeća: 

— Đe li je Ismet, da kahvu melje? — 

JA NE ZNAM 


Ja ne znam zašto zimsko sunce u oblacima spava 

daleko od zvijezda kao pravda od života. 

Ja ne znam zašto bosanske junce samo privlači trava, 

kao mušice plamičak svijeće u fukarskoj sobi. 

Ja ne znam zašto se starica Kugla pljačka i robi. 

Ja ne znam zašto Allah i stvori život koji uvijek smrću 
prijeti 

i zašto se rodismo, kad moramo mrijeti?? 


Kao zrak il eter Allah je svuda, 

On i mjesta nema kao ni mrak bijeli; 

Nebo je Gospodova rodna gruda 

govori dvotrokutna zvijezda i krst cijeli. 

Allahu dragi, ja ne znam zašto Tvoja moć 

jedamput makar kao dan ne sine 

i popije noć 

koja biće Tvoje ljubomorno krije? 

Zašto da zbog Tebe mržnja kao krtica među nama rije, 
a Ti si tako dobar, da Ti nitko, nitko ravan nije? 


Ja ne znam zašto je i stvoren Život, koji smrću prijeti 


(i zašto se rodismo, kad moramo mrijeti?! 

PJESMA O JEDNOM PISMENOM BEGU 


Moju plavu košulju i kravatu sad nosi 

beg kojem je nekad Ćazim pokajničku pjesmu 
posvećivao. Ko svijeće s čiraka pali su ponosi 

il ko teške brige po raskidanom možđanom povjesmu. 


Rakija se crveni iz njegovih obraza, kao na glavi 
fes mu lojavi. U hlačama, kakvih nosio nije 

ni Ćazim, drhte mu bedra ko lahor kad mekoj travi, 
za jutra vedra, poljupce dijeli, ili kada snije 
djevojka čedna, da je miluje draganova ruka, 

— Ismet efendija, rekao je bijedni beg tada, 

dok je u maštrafi ginuo miris karanfilova struka 

— gladan sam, bez konaka, košulja mi se raspada 


od gamadi i plijesni. — O, ja rad begovstva ne žalim bega, 
već kao čovjeka, što ko karanfilov miris gine 

na očigled neljudi, koji ga rabe i sišu svega: 

uživaju znoj mozga i ruku njegovih i s visine 

zbore: pijanac, protuha — — Beže, Bog je još ostao; 

i ako smo zarasli u grijehe, ko kukurijek u grmlju i trnju, 
ipak golem je Rahmet Njegov. Nikad nam nije nedostao 
osjećaj za Njeg! U moru kukolja, i ako rijetkom zrnju 
pažnja se svraća. Ljudi, muslimi, jesmo li braća!? 

Moju plavu košulju i mašnu sad nosi 

beg, kojem je Ćazim pjevao, da se Bogu vraća 

i u kojeg brige brazdaju čelo i rano srebro sipaju po kosi. 


O, Bog je s nama mučenici gladni, mučenici bosi! 

JEDAN MI AHBAB DOLAZI U RAZRED 


Kadifene usne sumraka ljube mi oči 

i vidim kako pramaljeće noći 

u koštac se hvata sa jeseni dana. 

Vaj, srce mi peče bezbroj ljutih rana. 


Za grlicom što hrli u uzdušne šire 

duša mi čezne: — Bešire, Bešire! — 

Ah, ahbabu, ti si, merhaba! Kako si? Sjedi! 
»Cipra cimp« čuje se svirka mjedi 
kavanske kapele. 


— Lipe se u zagrljaj splele, 
znaš one pod kojim su vile 
pletenice plele 

djedovu vrancu. 


A tamo po stranama i klancu 
jagorčina se Žuti. 

Psi zavijaju ko da su na lancu — 
I ovdje, ahbabu, ima jagorčine, 
ali i gorčine. 


Nešto mi dušu kljuje kao koru žuna. 
Svijet je zloban: 

stariji traži da mu pete ližeš; 

dan ti je koban, 

ako mu slavopojke ne nižeš; 

on ne smije biti glup, 
samo mudrost iz njeg sija. 


Moraš se pričinjati tup, tup... 
il lukav ko lija, 
da te taština njegova prijateljem smatra. 


Život je pun boli, 
grozna baština naša, moj ahbabu! 


Vaj, srce me boli... 
Višeput u gudalskom stavu | 
presjedim u klupi noć 

i kad grimizne usne zore 


sliju se s mojim 

u poljubac dug, 

kad dune jug 

i kucne na prozore 
pramaljeće dana, 
hrvući se s jeseni noći, 


odlane mi rana. 


Zalud! 


Znam, bol će opet doći! 

STULENT UCI... 


Ko lutka od voska 

žut i nepomičan 

sjedi u memljivoj sobi 

i zuri u knjigu. 

Oblaci srebrni i blijedi 
sipaju snijeg i brigu 

na bijedne dvonošce 

što se besposleni pločnikom 


:. vrzu, mutljaju, žure... 


U izbi s njim druguje: 

jezivi mir, glad i kruta studen, 

dok tajanstveni tika-tak nevidljive ure 
u zidu tuguje... 

On zguren, nadkučen nad knjigom 
uči i s bijedom druguje, 

a umišljeni sat: tuguje, tuguje... 

BILJEŠKE O PJESNICIMA: 


MILJENKO ANDRIJAŠEVIĆ rođen je 13. II. 1915. u Ivanić- 
Gradu. Odrastao je u slavonskom selu Maloj (kraj Nove Gradiške). 
Maturirao je u Novoj Gradiški 1934. godine. Studira pravo na 
Hrvatskom sveučilištu u Zagrebu. Surađivao je u »Nedjelji«, »Kri- 
žarskoj Straži«, »3. frontu« i u »Hrvatskoj Smotri«, 


JORJO CERINIĆ rođen je 29. VIII. 1914. u Bobovišću na otoku 
Braču. Maturirao je na realnoj gimnaziji u Splitu 1933. Upisao je 
pravo na Hrvatskom sveučilištu u Zagrebu, ali je poslije odsluže- 

je u »8. frontu« i »Omladini«. 


ZVONIMIR CRNKOVIĆ rođen je 5. III. 1918. u Svetom Križu 
Začretje. Maturirao je u Bihaću 1938., a upisao je pravni fakultet 
na Hrvatskom sveučilištu u Zagrebu. Surađivao je u »Ličkom ka- 

»Luči« i »Obitelji«. 

rađivao je u »Hrvatskoj Prosvjeti«, »Hrvatskoj Smotri«, sarajev- 
skom »Glasniku sv. Ante«, »Hrvatskoj Straži« i u »Novom ženskom 
listu« Side Košutić. Pisao je pod pseudonimom Toni Tinov, 


STJEPAN JAKŠEVAC rođen je 16. VII. 1916. u Brdovečkom 
Svetom Križu (kraj Zagreba). Maturirao je na Trgovačkoj školi u 
Zagrebu 1936. Upisao se kao vanredni slušač filozofskog fakulteta 
na Hrvatskom sveučilištu u Zagrebu. Surađivao je u sarajevskoj 
»Svijesti«, »Omladini«, »Hrvatskoj Smotri«, »Hrvatskoj Reviji« i 
»Hrvatskom Kolu«, 


NADA KESTERČANEK rođena je 29. III. 1917. u Sarajevu. 
Maturirala je na II. ženskoj realnoj gimnaziji u Zagrebu 1935. 
Upisala je filozofski fakultet (slavistika i romanistika) na Hrvat- 
skom sveučilištu u Zagrebu. Surađivala je u sarajevskoj »Svijesti« 
i »Omladini«, 


IVO KLJAJO je rođen 5, IV. 1915. u selu Cimu (kod Mostara). 
Maturirao je na Srednjoj tehničkoj školi u Sarajevu 1935, Upisan 
je na agronomskom fakultetu u Pragu. Surađivao je u sarajevskoj 
»Svijesti«, »Omladini«, »Luči« i »Hrvatskoj Smotri«. 

VJERA KORSKY rođena je 18, I. 1919. u Osijeku gdje je i 
maturirala 1936. Upisana je na filozofskom fakultetu (germanistika 
i romanistika) Hrvatskog sveučilišta u Zagrebu, Surađivala je u 
»Omladini« i »Hrvatskom akademičaru«. 

DINKO ŠTAMBAK rođen je 21. VII. 1912. na Mosoru. Matu- 

poznanstva su Tin Ujević i pokojni dr. Ante Trumbić, 


JOSIP TURSAN rođen je 2. VI. 1915. u Brdovečkom Svetom 
Križu (kraj Zagreba). Maturirao je na srednjoj tehničkoj školi u 

Hrvatskog sveučilišta u Zagrebu. Surađivao je u »Omladini«, »Hrvat- 


skoj Reviji« i »Hrvatskom Kolu«. 


STANKO VITKOVIĆ rođen je 13. XI. 1913. u Vinkovcima, Ma- 
turirao je na I. realnoj gimnaziji u Zagrebu 1932. Studira filozo- 
fiju na Hrvatskom sveučilištu u Zagrebu. Surađivao je u sarajev- 


skoj »Svijesti«, »Omladini« i »Hrvatskom akademičaru«. 


MIRA VRKLJAN rođena je 2. IV. 1918. u Kutini (Moslavina). 
Maturirala je 1936. na gimnaziji ss. milosrdnica u Zagrebu, Sura- 


đivala je u »Omlađini«. * 


MIRKO VUTUC rođen je 29. X. 1913. u Koprivnici, Maturirao 
je 1984. u Koprivnici. Upisan je na pravnom fakultetu Hrvatskog 
sveučilišta u Zagrebu. Surađivao je u »Omladini« i »Hrvatskoj 


Reviji«. 


ISMET ŽUNIĆ rođen je u Gornjoj Tuzli 27. XII. 1914. Matu- 
rirao je na Gazi Husrevbegovoj medresi u Sarajevu ia Šoda je 
Više islamske šeriatske teološke škole u Sarajevu. Sura ivao je u 

arapsku predislamsku liriku. Pisao je pod pseudonimom  Bešir 


Babić. 

RJEČNIK 


Ahbab — prijatelj, drug 
Barba — stric 

Berekinati — vragoljati 
Beštijica — životinjica 
Bokun — komadić, malo 
Bonzajer — Buenos Aires 
Borka — barka 

Briškula — kartaška igra 
Cocan — ime mačka 
Čez, črez — kroz 
Čkomiti — šutjeti 

Čirak — svijećnjak 
Črtiti — mrziti 


. Čudaj — mnogo 


Dož — dažd 

Đerđef — drvena naprava na 
kojoj se veze 

Efendija — gospodin 

Fibra — groznica 

Fukarski — sirotinjski 

Gda — kada 

Grates — stanoviti kvantum go- 
Tivih drva, koji dobivaju 
bivši krajišnici 

Greb — grob 

Herbija — miraz . 

Iftar — prvo večernje jelo na- 
kon ramazanskog posta 

Jamerika — Amerika 

Jematva — berba 

Kampanel — zvonik 

Komin — peć 

Kotac — svinjac, svinja 

Kus — komad . 

Lozje — vinograd 

Maškin — budak 

Maštrafa — čaša 

Merhaba — zdravo 

Mijare — hiljadu, veliki broj 

Nigdo — nitko 

Nišče — nitko 

Nor — lud 


Partiti — otputovati 

Pasati — proći 

Pašaj — putnica 

Pensati — misliti 

Pisan — šaren 

Ponistra — prozor 

Po'ća — otići 

Pozablen — zaboravljen 

Prbreknuti — brecati 

Pritka — tanka motka po kojoj 
se penje grah 

Proha — kukuruzni kruh 

Prošćenje — proštenje 

Puntati — probadati 

Rahmet — milost 

Skončati — završiti 

Smok — debela svinja koja se 
kolje zimi 

Sofra — stolić za jelo 

Stibra — porez 

Svelac, svelca — svetac 

Šega — običaj 

Šekati — dosađivati, smetati 

Šekutor — egzekutor 

Šforcati — siliti 

Škarabež — škrabanje 

Škrapa — stijena 

Škužati — oprostiti 

Šototajer — ronilac 

Tenja — sjena 

Toga — tuga 

Tomašni — čudni 

Tram — greda 

Trnac — voćnjak 

Trsek — loza 

Trsje — vinograd 

Ugotica — magarica 

Vajo — treba 

Vengo — nego 

Zdavnja — odavno 

Žurnota — dnevnica, nadnica 

Bože, ljudi su zli! 

Noćas sam dugo plakao (aladin, BAZI): 

Noćni satovi (Omladina, 1937-38.) . 

Godina i mi (Jesen, (Hrvatska Revija šora) Zima, 
Proljeće, Ljeto) og aa mos goa 

Zašto? 

Intima 


Ismet Žunić: 


Otac mi piše (Zbornik hrvatske omladine Herceg- 


Bosne, Sarajevo, ta 

Ja ne znam . $ 

Pjesma o jednom pismenom Piko (kaikandia št. 
jest, Sarajevo, 1937.) . . 4 

Jedan mi ahbab dolazi u Prodn (Novi. Beban Sa- 
rajevo 1936.) . do teće 

Student uči (Novi Behar, Samjera. ši. 

Bilješke o pjesnicima . nera 

